qundao/data-zh-poetry huggingface dataset:
海上
作者：王立功
朝代：清
体裁：七言律诗

海上妖氛破浪来，边城锁钥一齐开。百年父老望兵戈，三镇烽烟化劫灰。貔虎而今思猛士，江山自古重奇才。东南谁系苍生望，云水茫茫画角哀。
旅夜
作者：王立性
朝代：清

霜砧与风笛，并作异乡声。江月正当户，海云低压城。草深萤乍出，树响鹊频惊。志士多牢落，无为恨不平。
太白楼
作者：王站柱
朝代：清

白也骑鲸去，名存一酒楼。昔飞鹦鹉盏，今咏鹔鹴裘。洸水犹涵碧，空山又送秋。凭栏无限意，目极古神州。
寒亭问竹
作者：王站柱
朝代：清

春光荡漾马蹄骄，小住非缘地主招。我别此君才半月，岁余元旦又三朝。交柯恰似萧郎写，馋口还思玉板烧。片刻相亲聊免俗，留连无复问寒桥。
无盐城
作者：王站柱
朝代：清

浪传东郭聘盈盈，好色君王亦矫情。宫女如花春殿杳，至今犹说宿瘤城。
游灵岩
作者：王站柱
朝代：清

路穿诘屈马凌竞，白塔相招最上层。十里松风闻地籁，半崖花雨湿衣棱。初尝甘露泉边水，独对方山寺里僧。坐久浑忘身是客，孤烟落日促行。
游灵岩
作者：王站柱
朝代：清
体裁：七言律诗

路穿诘屈马凌竞，白塔相招最上层。十里松风闻地籁，半崖花雨湿衣棱。初尝甘露泉边水，独对方山寺里僧。坐久浑忘身是客，孤烟落日促行幐。
读书台
作者：王站柱
朝代：清

水绕吾山山绕台，留舒羊茂共徘徊。应刘遮莫夸同调，终逊安乡八斗才。
为龚汝黄题黄皆令画
作者：王端淑
朝代：清

孤亭秋树色，即是云深处。写此数峰青，倒逐扁舟去。
代外赠别毛大可
作者：王端淑
朝代：清

西泠月落板桥霜，衰柳长堤祇自伤。几日穷愁兼别怨，一帆秋色带斜阳。浮云影逐离亭路，归雁声凄碧草塘。学采芙蓉江上去，黯然回首恨茫茫。
代睿子怀玉尺弟
作者：王端淑
朝代：清

凋残花萼失芳丛，嗟尔天涯我孰同。鸿雁序离悲夜月，鹡鸰诗就泣东风。萦牵梦隔西江杳，沦落音难越水通。景物触怀思切切，何时携手叹飘蓬。
吴岩子徵和起句原韵
作者：王端淑
朝代：清

榻占西湖第一楼，垂帘落影咽云流。含香燕入歌声里，避月花飞点案头。鹫岭青来描锦字，蒹葭碧处系春舟。阮公清啸江生笔，赢得轻烟纸上幽。长堤梅格渐生香，叠入奚童旧锦囊。离绪征帆寒雁远，移文秀笔淡山光。花含碧玉裁清佩，云映芝眉剪绿裳。解得苑莺调柳色，束红凝目望华章。
吴岩子徵和起句原韵·其一
作者：王端淑
朝代：清

榻占西湖第一楼，垂帘落影咽云流。含香燕入歌声里，避月花飞点案头。鹫岭青来描锦字，蒹葭碧处系春舟。阮公清啸江生笔，赢得轻烟纸上幽。
吴岩子徵和起句原韵·其二
作者：王端淑
朝代：清

长堤梅格渐生香，叠入奚童旧锦囊。离绪征帆寒雁远，移文秀笔淡山光。花含碧玉裁清佩，云映芝眉剪绿裳。解得苑莺调柳色，束红凝目望华章。
宫怨
作者：王端淑
朝代：清

长门春锁月溶溶，绣柱金铺翠自封。忽听马啼惊欲曙，多年不候景阳钟。
明妃梦回汉宫次浮翠轩吴夫人韵
作者：王端淑
朝代：清

一自明妆出未央，空留遗恨在昭阳。琵琶曲尽关山泪，环佩声归塞上霜。宿雁残更移晓幕，依人落月下空床。旧时纵有三秋怨，不及穹窿此夜长。
病中喜新月
作者：王端淑
朝代：清

促织频催懒，寒衣犹未成。起床忘骨瘦，著履觉身轻。青帝飘飘散，姮娥冉冉情。秋怀无所处，共月结新盟。
蓬门
作者：王端淑
朝代：清

骨傲岂随俗，宁攀山鬼邻。舒云聊作帐，集叶戏为茵。凤岭知难效，鹿门且耐贫。残篇任意读，不羡骑辚辚。
贫病有感
作者：王端淑
朝代：清

才已行贫运，偏增新病魔。镫花虚拟结，鹊语几番讹。针指能生睡，诗篇强自哦。寒风吹瘦骨，酌茗亦阳和。
邻妇
作者：王端淑
朝代：清

鸟声初啭堕花春，静女幽妆采落蘋。脸映芙蕖娇且艳，眉修清月淡无尘。一泓秋水留西子，半幅轻绡写洛神。秀色共餐饥可乐，不才忝已在东邻。
雨中桃花
作者：王端淑
朝代：清

寒风微透入凄清，过雨夭桃色易倾。莺湿羽衣怜艳冶，苔伤花影谱心旌。飞烟乍掩炉峰失，新草萎残曲径茕。拾得落云天已暮，远林遥听堕春声。
中秋夜台中公园雅集
作者：王竹修
朝代：清

共赏秋光趁月明，敲诗斗酒夜三更。疏狂莫管姮娥笑，我是穷途阮步兵。
乘龙
作者：王竹修
朝代：清

矫矫凌云客，居然射雀奇。空中金甲现，楼上玉箫吹。碧鹤临轩日，青蛟破壁时。风流元叔女，佳婿耀门楣。喜作桓家婿，登龙信不虚。云间双耀甲，门外七香车。缘拟同心结，情联比目鱼。闻雷应变化，跨凤上清虚。
乘龙·其一
作者：王竹修
朝代：清

矫矫凌云客，居然射雀奇。空中金甲现，楼上玉箫吹。碧鹤临轩日，青蛟破壁时。风流元叔女，佳婿耀门楣。
乘龙·其二
作者：王竹修
朝代：清

喜作桓家婿，登龙信不虚。云间双耀甲，门外七香车。缘拟同心结，情联比目鱼。闻雷应变化，跨凤上清虚。
吴三桂借兵
作者：王竹修
朝代：清

此行勉效秦庭哭，岌岌孤城待救兵。策马出关终辱命，引狼入室太伤情。愿期闯贼罹天网，讵料清军夺帝京。国破君亡谁可诉，恨无一剑送残生。
守钱虏
作者：王竹修
朝代：清

家财成白手，悭吝异常人。富与王侯敌，贱同仆役伦。行将成饿鬼，犹自拜钱神。阿堵床头满，儿孙散作尘。刻薄成家日，黄金喜满籯。愿为厮仆役，坐对孔方兄。已作千年计，宁甘一掷轻。临终携不去，空负老奴名。
守钱虏·其一
作者：王竹修
朝代：清
体裁：五言律诗

家财成白手，悭吝异常人。富与王侯敌，贱同仆役伦。行将成饿鬼，犹自拜钱神。阿堵床头满，儿孙散作尘。
守钱虏·其二
作者：王竹修
朝代：清
体裁：五言律诗

刻薄成家日，黄金喜满籯。愿为厮仆役，坐对孔方兄。已作千年计，宁甘一掷轻。临终携不去，空负老奴名。
寄生草
作者：王竹修
朝代：清

未能独立感萧条，左右扶持赖梓乔。惠露有天身渐长，托根无地恨难消。茑萝犹幸依松茂，葛藟终惭附木凋。千古英雄多落拓，几同蓬梗与萍飘。一生依附长根苗，不过繁华几暮朝。几见茑萝能久茂，未闻葛藟不曾凋。何尝得地休滋蔓，纵使萌芽亦倖徼。权贵阿谀成底事，苟延残喘总无聊。
寄生草·其一
作者：王竹修
朝代：清

未能独立感萧条，左右扶持赖梓乔。惠露有天身渐长，托根无地恨难消。茑萝犹幸依松茂，葛藟终惭附木凋。千古英雄多落拓，几同蓬梗与萍飘。
寄生草·其二
作者：王竹修
朝代：清

一生依附长根苗，不过繁华几暮朝。几见茑萝能久茂，未闻葛藟不曾凋。何尝得地休滋蔓，纵使萌芽亦倖徼。权贵阿谀成底事，苟延残喘总无聊。
岁首感赋
作者：王竹修
朝代：清

空过七十五番春，终老东墩作散人。杜甫诗因怀友富，扬雄家为买书贫。出门自笑衣冠古，酬世惭无头脑新。假我馀年当养晦，烟霞啸傲葛天民。
年终书怀
作者：王竹修
朝代：清

腊鼓鼕鼕岁又阑，几回仰屋发长叹。诗多潦草词尤涩，笔不生花砚亦乾。昔日只知贫病苦，此时真觉笑啼难。欧风遍地儒书废，不见当年苜蓿盘。
新娘茶
作者：王竹修
朝代：清

观音奇种白冰糖，待闹新房作水浆。方欲举盘还带涩，未曾到口已闻香。一瓯宁解相如渴，半夜偏倾阮子囊。我是有名穷措大，无钱压盏愧难当。
春夜谈虎
作者：王竹修
朝代：清

刻烛嫌宵短，何堪说兽王。蒙皮威可假，履尾势难当。居市难为伍，伤人孰作伥。一言方出口，四座尽惊惶。
暮春游宝觉寺
作者：王竹修
朝代：清

裙屐联翩屯北行，春风骀荡拂吟旌。看来时事佛无语，悟到禅机石有情。洗耳听经愁自解，敲诗品茗句偏清。愿依净土消尘障，莫管人间鹬蚌争。谷雨才过风日晴，閒从宝刹会鸥盟。塔高殿敞禅机伏，鸟语花香逸兴生。山色苍苍藏月色，吟声朗朗和钟声。劳人到此尘心净，恨不皈依断俗情。
暮春游宝觉寺·其一
作者：王竹修
朝代：清

裙屐联翩屯北行，春风骀荡拂吟旌。看来时事佛无语，悟到禅机石有情。洗耳听经愁自解，敲诗品茗句偏清。愿依净土消尘障，莫管人间鹬蚌争。
暮春游宝觉寺·其二
作者：王竹修
朝代：清

谷雨才过风日晴，閒从宝刹会鸥盟。塔高殿敞禅机伏，鸟语花香逸兴生。山色苍苍藏月色，吟声朗朗和钟声。劳人到此尘心净，恨不皈依断俗情。
炸弹
作者：王竹修
朝代：清

世界而今唱大同，鱼雷鸟铳总无功。轰天炸炮休轻发，惟有攻心是至公。
种菜
作者：王竹修
朝代：清

轩冕长辞甘灌园，菜根有味胜鸡豚。香蔬培植春三月，蔓草芟夷日几番。夫自挥锄妻抱瓮，荽曾留子芥生孙。待时昭烈曾韬晦，手辟烟畦日闭门。
美人风筝
作者：王竹修
朝代：清

彷佛倾城体态妍，好风送汝上青天。一绳摇曳疑裙带，六律均调似管弦。飞燕身轻宜驾雾，小蛮腰细可凌烟。愿教箕伯扶持定，休使娇娥坠九渊。
落叶
作者：王竹修
朝代：清

万木凋伤百感生，寒山露骨恨难平。窗前时见离枝影，枕畔频闻坠地声。幽砌堆来成积愤，御沟流出好传情。世人未解良媒意，竟与断蓬一例评。霜落园林感不支，纵横重叠满阶墀。凋零早动苏髯赋，飘泊还增宋玉悲。几处吟蝉嗟失所，数声啼鸟恋空枝。山房煮茗呼童扫，枨触斯文坠地时。何因重叠压苍苔，知是秋风送汝来。一自辞枝难返本，偶经著火便成灰。不随飞絮离尘垢，偏逐断蓬没草莱。身世飘零无限感，任人作践剧堪哀。
落叶
作者：王竹修
朝代：清

桂旗曾映画堂东，一夕飞琼下阆风。青女无言雕夏绿，丹枫有意炫春红。疏林已露栖枝鸟，遗蜕时藏作茧虫。莫向人间怨摇落，天涯何处不泥中。
落叶·其一
作者：王竹修
朝代：清
体裁：七言律诗

万木凋伤百感生，寒山露骨恨难平。窗前时见离枝影，枕畔频闻坠地声。幽砌堆来成积愤，御沟流出好传情。世人未解良媒意，竟与断蓬一例评。
落叶·其三
作者：王竹修
朝代：清
体裁：七言律诗

何因重叠压苍苔，知是秋风送汝来。一自辞枝难返本，偶经著火便成灰。不随飞絮离尘垢，偏逐断蓬没草莱。身世飘零无限感，任人作践剧堪哀。
落叶·其二
作者：王竹修
朝代：清
体裁：七言律诗

霜落园林感不支，纵横重叠满阶墀。凋零早动苏髯赋，飘泊还增宋玉悲。几处吟蝉嗟失所，数声啼鸟恋空枝。山房煮茗呼童扫，枨触斯文坠地时。
走马灯
作者：王竹修
朝代：清

几疑游戏选超乘，联辔终宵绕一灯。金甲影随莲炬转，玉骢形逐火轮腾。陈仓暗度嗤韩信，绝域长征忆李陵。多少坠鞭公子辈，也应到此感难胜。
走马灯
作者：王竹修
朝代：清

篝灯纸马玉堂前，竟把章台故事传。鞭影迷离环一炬，轮蹄瞬息跃千旋。焰张博望成灰烬，骑践咸阳不瓦全。无限风光随处转，更从后苑看鞦韆。
除夕
作者：王竹修
朝代：清

风捲秦灰入艺林，谁知爨下有奇音。步兵少窘频挥泪，长吉多才亦呕心。炽炭围炉谋共醉，挑灯击钵发狂吟。何须避债登台去，且把玉壶细细斟。
一剪梅
作者：王策
朝代：清

薄晚疏帘雨乍晴。花不分明。月自分明。封将密信托流莺。话不分明。心自分明。独枕挨残长短更。灯不分明。漏自分明。山尖海角寄深情。人不分明，天自分明。
一萼红·东轩即事
作者：王策
朝代：清

梦初醒，见一帘新霁，心地已空幽。白版扉轻，青杨巷小，好风拂面温柔。敞半尺、黄茅檐子，共蜂房、鸽户割鸿沟。清有村烟，淡无人影，鸟去云留。矮窦朝延海日，看红霞涨处，地涌天浮。万树金支，千旗翠羽，个中隐隐沧州。何日把、扶桑截取，写新诗、雕板勒银钩。满付蛟姝载去，传播龙湫。
七娘子·送人之扬州
作者：王策
朝代：清

平山堂俯邗沟水。送轻帆、直过红桥里。此地年来，尽多妖丽。不须更上迷楼址。玉箫明月真何意。引东都、天子扬州死。莫爱停船，长江清泚。夜深应有蛟龙起。
三姝媚·报恩寺塔用史梅溪韵
作者：王策
朝代：清

青红鳞绣瓦。遍珠宫花雨，六时飘洒。龙鬼毰毸，挟金盘千尺，舞空而下。绝顶凭虚，应望见、钟陵石马。只恐阑边，一派罡风，裂人衣衩。足底江流日夜。听商船玉树，几时歌罢。如此江山，被纤儿贱卖，不曾论价。断岸斜阳，何处梦、当年王谢。多少齐梁旧恨，对伊吟写。
丰乐楼·壬午生朝感怀用《迦陵词》韵
作者：王策
朝代：清

四十年来旧事，在心头难写。叹梦里、多少风光，暗随逝水同泻。但药影寒窗，花气空帘，白昼如长夜。问青衫、缚我孱躯，几时才罢。宝剑名驹去尽，只有哀弦泪帕。记酒后、泼墨挥毫，狂思笔补天罅。画壁听、双鬟娇唱，节曲看、玉钗低卸。到而今，路鬼揶揄，醉人推骂。閒翻箧底，一卷丛残，旧香何处惹。隐隐是、廿年前，鸳鸯社。无数碎恨零愁，暗中牵挂。华山畿坏，祝陵人去，罗衫钿带寻难见，剩相思、树受风霜打。低徊自忖，本来非，负心人，偏负翠楼珠瓦。英雄壮气，儿女柔情，转头都是假。好料理、绿章封事，乞赐痴呆，昼踏花场，宵眠舞榭。狗屠市上，卖浆门外，吹箫击筑，长则是、对高歌烂醉斜阳下。尽将狂态留传，待入才人剪灯话。
临江仙
作者：王策
朝代：清

綵络双钩银蒜小，鹦哥帘外贪眠。几枝杨柳漾新烟。碧阑丝雨嫩，人在落花天。半亸香鬟窗里坐，书愁自叠红笺。夹衫初著卸轻绵。姗姗腰更瘦，不耐晚风前。
临江仙
作者：王策
朝代：清

诗思灯前来草草，被风吹去三分。推窗独自倚黄昏。墙低通竹影，枝暗失花痕。好是小帘斜月地，无端忆梦怀人。玉梅花底淡黄裙。相逢曾半醉，一别竟残春。
临江仙·吕城道中
作者：王策
朝代：清

一棹离乡才四日，羁孤早似天涯。布帆风色掠蒹葭。雨晴山骨瘦，岸圮树身斜。荒店夕阳人卖酒，青旂冷趁飞鸦。不成村落两三家。老藤篱角蔓，杂草壁根花。
临江仙·敝衣
作者：王策
朝代：清

记得初穿行客路，长披山月江风。年来归狎绿蓑中。一襟梧露碧，两袖杏烟红。也有时亲裙帔队，沾来香粉光融。而今架上已蒙戎。莫衔新故恨，我恨与君同。
乌夜啼·丹阳归舟大风
作者：王策
朝代：清

峭帆十幅飞腾。饿鸱声。长啸骑蓬掠过、吕蒙城。腰下箭。匣中剑。似霜明。血染一江鲛鳄、不闻腥。
乌夜啼·庭中玫瑰一丛，秋来忽发数花
作者：王策
朝代：清

浓香艳紫重重。小阑中。夜半苔根露下、响秋虫。伤薄命。怜孤韵。一般穷。生把东风背了、受西风。
二郎神·清明思旧用《歇浦词》韵
作者：王策
朝代：清

白杨枝老，暗锁一天愁雾。绝调已销沈，怎把钟期重铸。胜游空数。也识人间怀旧泪，滴不透、夜台深土。单苦是、山头灰蝶，飞遍我、凝眸处。听去。饧冷清箫，莺凄远树。渐挨到、黄昏灯乍点，又门掩、棠梨寒雨。可怜新火新泉换，总催得、少年人暮。看昨日花溪，小冢谁添，藓纹侵路。
五綵结同心·生辰曲
作者：王策
朝代：清

瓜裁冷月，李浴寒金，碧帘高捲薰风。正葡萄绿涨，芳塘暖、同心菡萏初红。彩丝绣佛深深拜，湘裙展、瘦影玲珑。香台畔、锦幡新上，小名亲写当中。回眸嫣然一笑，喜镜前花貌，长似春浓。只惜因循，青衫翠袖，年年憔悴偏同。茂陵幸少黄金聘，甘相守、鬓影临邛。休空把、白头先赋，香腮愁老芙蓉。
何满子·清明
作者：王策
朝代：清

黯淡连天芳草，苍茫满地斜阳。微雨弄晴三四点，可怜做尽凄凉。麦浪吹翻浅碧，柳丝织遍轻黄。紫陌风零锦钿，朱门尘冷罗裳。往事凭他多少恨，从今不要思量。愿化春来燕子，衔泥深葬红妆。
倦寻芳·药房
作者：王策
朝代：清

斯人落落，此地閒閒，于焉以息。焉用文之，篱槿檐萝聊葺。四壁尽虚胠箧望，一溪恰类浮家宅。但无山，且凭空意设，眼前突兀。笑豆叶、瓜花满处，尚有閒窗，摊书置弈。陋署新名，谷口愚仍旧额。废圃蝶嫌寒不到，窄门鹤幸孤能立。爱新来，清意味，却因贫得。
八犯玉交枝咏寒灯用《湘瑟词》韵
作者：王策
朝代：清
体裁：词

萤点衔红，豆光沉黝，耿耿闪残乡梦。趁著矮墙月黑淡，写个影儿相共。当初豪纵。向翠蜡光中，看穷花市珠帘缝。还记照妆钗卸，映窗笙弄。而今憔悴，残书穿壁偷诵。破檐风又吹动。况连夜、湿凝寒重。青焰小、倍将愁送。便结就、玉虫珠凤。泪波只伴兰膏冻。想黯黯偏荷，前身的是悲秋种。
六幺令·闺弈用晏小山韵
作者：王策
朝代：清

笋尖春冷，楸局久担阁。新翻玉阑干变，还是去年学。冷眼西南死势，愁杀小姑觉。劫深围匝，不容郎悔，按指红纤爪痕掐。决赌君家玉佩，侬有珠钗答。绣帘香散窗风，低放玳牛押。争道输赢未定，花外斜阳霎。添枝银蜡。防他腹瘦，飞子斜行更侵角。
兰陵王
作者：王策
朝代：清

小楼角。一树新桐孕萼。湘帘冷，雏燕怯飞，那更东风晓偏恶。菱花瑩妆阁。淡淡临窗梳掠。玉梯畔，随意行来，一种天真最难学。无言映珠箔。正閒拂霜毫，字仿钗脚。姗姗影并炉烟弱。旋小歛鸳砚，微揎罗袖，笋娇荑嫩宛似削。把鬟缕低约。珠珞。镇閒却。爱扣缀通犀，鞋绣文雀。药房深处葳蕤钥。恰襟上香暖，鬓边花落。这般情景，怎教我，不念著。
兰陵王
作者：王策
朝代：清
体裁：词

小楼角。一树新桐孕萼。湘帘冷，雏燕怯飞，那更东风晓偏恶。菱花莹妆阁。淡淡临窗梳掠。玉梯畔，随意行来，一种天真最难学。无言映珠箔。正閒拂霜毫，字仿钗脚。姗姗影并炉烟弱。旋小歛鸳砚，微揎罗袖，笋娇荑嫩宛似削。把鬟缕低约。珠珞。镇閒却。爱扣缀通犀，鞋绣文雀。药房深处葳蕤钥。恰襟上香暖，鬓边花落。这般情景，怎教我，不念著。
凤凰台上忆吹箫
作者：王策
朝代：清
体裁：词

婢秀春风，人娇暮雨，恰宜联咏箫楼。看黄花九字，韵语千秋。况值催诗雨过，蕉阴细、翠扑帘钩。低窗下，新花片石，位置清幽。风流。安笺浴砚，尽蝶思莺情，信意雕锼。更徵书隶事，笑覆茶瓯。学取鸣春二鸟，秾芳里、宛转相酬。应差胜，赠香遗镜，两地绸缪。
凤衔杯·辛峰顾丈见过
作者：王策
朝代：清

畏人不避能诗客。笑侬与、钝吟同癖。恰向晓篱门，雨馀一路青苔色。刚引得、高人屐。茗清煎，香细炙。送君归、重来何日。君若懒重来，只拚一枕残书侧。眠过落花寒食。
十六字令·促织
作者：王策
朝代：清

愁。草际凄凄诉不休。良夜永，织就一庭秋。
千秋岁·春夜用《弹指词》韵
作者：王策
朝代：清

一灯寒共。小焰帘飔送。看急景，同飞鞚。绿骄迷槛影，红烂粘苔缝。人去后，鹦哥记得前春梦。旧泪心头涌。新恨风前动。空刺促，怜囚凤。灰微香力死，幔薄花魂冻。乌啼了，恹恹投枕眉梢重。
南乡子
作者：王策
朝代：清

日影红檐。蜻蜓翼薄柳花粘。隔院鹦哥眠白昼。东风瘦。时节落花人病酒。
南柯子
作者：王策
朝代：清

赤叶明苔径，斜阳淡药房。压钗一朵菊新黄。好向谢娘鬟上、看重阳。细步添腰影，清尊映烛光。小屏低榻绣衣香。临去一声轻嗽、费猜详。
南柯子·七里滩
作者：王策
朝代：清

涧水新烟碧，春山小雨青。淡霞红里片帆行。可惜好峰看尽、不知名。天气蘼芜老，风丝荇叶晴。金沙玉砾夕阳明。那得一生长此、伴啼莺。
南柯子·冬日乡行
作者：王策
朝代：清

潦退滩光白，沙枯草色黄。晚寒鸦阵过横塘。隔岸人家门闭、酒旂荒。堕水归云弱，衔山落照长。天风吹处海茫茫。白浪声中有我、旧渔庄。
南柯子·白鹦哥
作者：王策
朝代：清

淡羽梨花雪，轻衣柳絮风。自扶孤影画阑中。阑外一眉新月、浸雕笼。做客侬真误，依人尔更穷。陇西乡梦已成空。閒向花阴无语、啄残红。
喝火令·郊外书所见
作者：王策
朝代：清

风急蝉犹噪，秋深菊未花。小塍荒影逐溪斜。白水田枯，霜垄卧寒瓜。出郭无多路，依山有几家。村农愁话缺桑麻。还自歌船，还自戏棚茶。还自青帘人醉，倡女弄琵琶。
夜合花·用史梅溪韵
作者：王策
朝代：清

画里留仙，诗中倚玉，飘零丸髻王郎。蔫红几点，莺儿衔去深藏。银叶篆，宝奁光。隔烟波、十丈金塘。此时曾否，开帘待燕，摘蕊新妆。朱阑曲曲回肠。空记轻酥枕晕，纤指橙香。天生杜宇，如何化得鸳鸯。依小阁，望银墙。为愁多、醉不成狂。月沈灯灺，书来梦去，多少猜量。
夜行船·作家书后漫成，用晏小山韵
作者：王策
朝代：清

怕露新来憔悴态。要瞒他、旧清狂在。信手题时，行愁句恨，暗被管城君卖。重写一封央燕带。染青笺、墨光如黛。不问平安，罢言相忆，单嘱艺花行菜。
天仙子·晚发尚湖
作者：王策
朝代：清

远树惊乌飞不定。烟中渐吐青山影。犬声荒店未开门，西风紧。霜华凝。半湖残月芦花冷。
天香 其一 清和即事用景覃韵
作者：王策
朝代：清

过了蚕眠，又看桐乳，小园春意初寂。浴佛西庵，放生东寺，信步东西閒适。竹林煨笋，新火就、石间敲击。倩妇移瓜，催儿理钓，课童收麦。佛桑载来远驿。记饥驱、蛮江行役。今日绕阑红处，閒身岸帻。便约邻翁快饮，向老瓦、盆中泻香液。入馔银鲥，腻膏鲜滴。
天香 其二 清和即事用景覃韵
作者：王策
朝代：清

匝树低云，粘空湿雾，轻风一夜吹尽。巷柳浓阴，墙槐嫩绿，逼到矮窗相近。菱丝尚短，已立得、小蜻蜓稳。蚕妇茶娘，单衫日午，荒荒云鬓。朝来菊畦雨润。护新根、细除虫蚓。静叶宜人，不独贪他花信。似此心情自可，只好友、难来又成闷。央及流莺，为传音问。
天香·清和即事用景覃韵
作者：王策
朝代：清

过了蚕眠，又看桐乳，小园春意初寂。浴佛西庵，放生东寺，信步东西閒适。竹林煨笋，新火就、石间敲击。倩妇移瓜，催儿理钓，课童收麦。佛桑载来远驿。记饥驱、蛮江行役。今日绕阑红处，閒身岸帻。便约邻翁快饮，向老瓦、盆中泻香液。入馔银鲥，腻膏鲜滴。匝树低云，粘空湿雾，轻风一夜吹尽。巷柳浓阴，墙槐嫩绿，逼到矮窗相近。菱丝尚短，已立得、小蜻蜓稳。蚕妇茶娘，单衫日午，荒荒云鬓。朝来菊畦雨润。护新根、细除虫蚓。静叶宜人，不独贪他花信。似此心情自可，只好友、难来又成闷。央及流莺，为传音问。
如梦令·送别
作者：王策
朝代：清

落日酒初醒处。对立三叉野路。风色偃黄茅，山黑虎腥如雨。无语。无语。手把青萍竟去。
安平乐慢·讲武寓目
作者：王策
朝代：清

玉帐花明，星门柳细，春郊绿满晴芜。珠攒画戟，锦簇雕戈，甲光十里霜铺。天半牙旗，看风雷嘘噏，龙虎腾趋。杀气日轮孤。万人枪急声呼。羡短箭轻刀，江东子弟，依然楚帐喑呜。沧海静无波，打毬躤柳遍三吴。落魄王孙，青衫冷、匣绣锟铻。斜阳下、一编牛角、圯桥黄石公书。
小梅花 其一 秋夜对酒放歌
作者：王策
朝代：清
体裁：词

倾一斗。开笑口。天边月逆行云走。左离骚。右蟹螯。狂吟独啸，亦足以自豪。铜芝泪冻灯花死。挂壁宝刀光射水。拍头颅。捋髭须。龙泉太阿，惟汝最知吾。披绣袷。挥纨箑。卿自用卿法。声如钟。气如虹。岂甘郁郁，长作可怜虫。人能著翅马能啮。来犯北风去密雪。上危冈。草荒荒。试拓弓弦，霹雳倒黄獐。
小梅花 其一 秋夜对酒放歌
作者：王策
朝代：清

倾一斗。开笑口。天边月逆行云走。左离骚。右蟹螯。狂吟独啸，亦足以自豪。铜芝泪冻灯花死。挂壁宝刀光射水。拍头颅。捋髭须。龙泉太阿，惟汝最知吾。披绣袷。挥纨箑。卿自用卿法。声如钟。气如虹。岂甘郁郁，长作可怜虫。人能著翅马能齧。来犯北风去密雪。上危冈。草荒荒。试拓弓弦，霹雳倒黄獐。
小梅花 其二 秋夜对酒放歌
作者：王策
朝代：清

马中兔。人中布。世间馀子何堪数。菊花秋。酒新篘。身无俗骨，餔歠亦风流。银河浪阔公无渡。服药轻身真大误。李青莲。王子安。才鬼聪明，毕竟胜顽仙。西园市。列金紫。龌龊谁甘尔。调清平。琴广陵。千秋月旦，知己在旗亭。仙人掌下真州道。柳七还邀红粉吊。发酒悲。亦奚为。月下风前，且自去填词。
小梅花·秋夜对酒放歌
作者：王策
朝代：清

倾一斗。开笑口。天边月逆行云走。左离骚。右蟹螯。狂吟独啸，亦足以自豪。铜芝泪冻灯花死。挂壁宝刀光射水。拍头颅。捋髭须。龙泉太阿，惟汝最知吾。披绣袷。挥纨箑。卿自用卿法。声如钟。气如虹。岂甘郁郁，长作可怜虫。人能著翅马能齧。来犯北风去密雪。上危冈。草荒荒。试拓弓弦，霹雳倒黄獐。马中兔。人中布。世间馀子何堪数。菊花秋。酒新篘。身无俗骨，餔歠亦风流。银河浪阔公无渡。服药轻身真大误。李青莲。王子安。才鬼聪明，毕竟胜顽仙。西园市。列金紫。龌龊谁甘尔。调清平。琴广陵。千秋月旦，知己在旗亭。仙人掌下真州道。柳七还邀红粉吊。发酒悲。亦奚为。月下风前，且自去填词。
小秦王 其一 归燕
作者：王策
朝代：清

补垒衔泥记旧家。空梁惜别语周遮。小楼人倚斜阳里，未掩轻寒六扇纱。
小秦王 其一 归燕
作者：王策
朝代：清
体裁：词

补垒衔泥记旧家，空梁惜别语周遮。小楼人倚斜阳里，未掩轻寒六扇纱。
小秦王 其二 归燕
作者：王策
朝代：清

去向潇湘路若何。乱云如墨水如罗。痴心识著江南好，只道朱门世上多。
小秦王 其二 归燕
作者：王策
朝代：清
体裁：词

去向潇湘路若何，乱云如墨水如罗。痴心识著江南好，只道朱门世上多。
小秦王·归燕
作者：王策
朝代：清

补垒衔泥记旧家。空梁惜别语周遮。小楼人倚斜阳里，未掩轻寒六扇纱。去向潇湘路若何。乱云如墨水如罗。痴心识著江南好，只道朱门世上多。
小重山·江行口占
作者：王策
朝代：清

峭帆蹴浪吼晴空。西风吹落日，一江红。蒋山山色尚巃嵷。襟吴楚，天外走虬龙。心事雁声中。乱霞蒸紫翠，故王宫。秦淮直下海门通。烟波阔，何处钓鱼翁。
尾犯·冬晚登城楼作
作者：王策
朝代：清

短发飒西风，暮角声中，翛然独立。脱叶孤峰，露苍红石骨。万里关山人不见，侧身天地今何日。最生愁处，冷雁濛濛落，野烟如织。当年豪气盛，爱踏水程山驿。谁料而今，剩牛车屑瑟。匣剑有声心自省，钓竿未老头休责。故乡何在，月正照、海门霜荻。
山花子·春水
作者：王策
朝代：清

春转芳塘嫩绿匀。空明窈窕足清沦。似染薛家笺子过，带馀芬。斜石束时生折势，落花点处漾圆纹。流到红楼应小住，照微颦。
巫山一段云·题画
作者：王策
朝代：清

岸影荒沙阔，波声脱叶寒。模糊红影入秋山。孤鸿没暮烟。不是刘郎浦口。便是黄陵庙首。阿谁帆脚月钩悬。飞破白蘋天。
忆旧游·初夏幽居即事
作者：王策
朝代：清

爱虚斋舫似，屋下溪流，屋上春峦。花气禽声里，正未来新暑，已尽馀寒。黄帘两版深闭，蝴蝶上阑干。但草长侵阶，枝繁碍月，须我亲删。衣冠。经时废，越养就清狂，习惯疏顽。长昼松风醒，把误书勘定，险韵吟安。今朝偶想离户，访友借琴弹。怪蓦地阴沈，黑云压城如坏山。
念奴娇 其一 皋谟叔时方侨寓吴门，发春有乘龙之信，故次首及之
作者：王策
朝代：清

吾家大阮，最爱花耽酒，多愁善哭。近借一枝栖茂苑，触眼吴宫麋鹿。剩水残山，英雄儿女，谱尽伤心曲。高凉激楚，声声响戛哀玉。不用感慨兴亡，只我曹身世，尽多翻覆。昨日春风今日雪，万木一时齐秃。天岂怜才，人方杀士，此意知之熟。不如同去，东皋稳跨黄犊。
念奴娇 其二 皋谟叔时方侨寓吴门，发春有乘龙之信，故次首及之
作者：王策
朝代：清

卧龙山下，映明妆十里，粉红蛾绿。中有仙姿犹独立，淡比霜前白菊。听说新春，笙箫十院，并唱乘鸾曲。钗声花气，只愁消尽君福。当日鹤市曾游，馆娃人一笑，许迎金犊。五夜西风三月雨，惆怅看花杜牧。山影眉同，波光眼似，君笑吾当哭。此情休问，铜荷泪飐残烛。
念奴娇·两朝忠烈祠用前韵
作者：王策
朝代：清

登阶肃拜，尽击珰殉难，一时人物。铁马云车英气凛，白昼悲风撼壁。天纵难回，心终不死，怨血飞霜雪。刀尖镬上，伤哉多少英杰。笑杀鼎鼎冠绅，建祠通款，旋踵阴谋发。死与诸公相继耳，落得身名灰灭。日瘦无光，湖流带咽，剑气森毛发。岳于坟近，忠魂同哭明月。
念奴娇·千人石夜坐
作者：王策
朝代：清

吾生自笑，近名山百里，却无游福。遇兴尽时常径返，性似蠢禽痴鹿。今夜清光，剑池明月，波冷珠堪掬。披襟藉草，坐来豁尽心目。回首悟石轩前，生公片石，突兀云根矗。多少兴亡看过了，看到湘裙十幅。侬本狂夫，君真老辈，相对空亭曲。添成三个，荒坟鬼号幽独。
念奴娇·夜坐思饮，得浊醪数升，而无菹豉，命稚子诵唐人绝句，杂以俚歌，欢笑引满，不觉沈醉，用前韵
作者：王策
朝代：清

水村兼味，是朱樱玉笋，晚春风物。园品翻同天上种，萧索荒厨尘壁。竹马童乌，清吟信口，脆响如裁雪。今能尔尔，小坡他日诗杰。少待瓜架条滋，菜畦甲长，缸面清香发。再把汉书亲点授，熟记项刘兴灭。听汝澜翻，恣余酣畅，没帻濡头发。指看窗外，玉盘新样佳月。
念奴娇·旧书为鼠所齧，戏用《迦陵词》韵
作者：王策
朝代：清

堆床千卷，记多年伴我，雨钟霜鼓。利器淬磨誇应手，道可搏犀擒虎。史合天刑，诗宜人忌，鼠辈何相苦。穿墉发箧，嘐嗷夜夜声作。竟尔碎裂牙签，扯挦缥带，蹴断书仓路。趣具张汤堂下狱，不怕仙能生羽。谁料幺形，偏凭社穴，只把先生侮。依然灯后，捧头人立而语。
念奴娇·早春月下探梅用稼轩韵
作者：王策
朝代：清

最消魂处，是江南草色，有无时节。隔水谁家香玉影，瘦立东风清怯。缟袂仙姝，洗妆静女，倚镜新娇别。捧心龋笑，盈盈似共人说。更爱远岫多情，替花传照，挂出纤纤月。天上人间俱未嫁，素袜绡裳轻叠。侧帽承风，断堤迂步，幽事多周折。忍寒相傍，茶烟碧细如发。
念奴娇·癸未除夕用前韵
作者：王策
朝代：清

萧然此夜，到床头破历，也为陈物。分岁吴风传故事，腊酒清香靠壁。天竹丹珠，水仙金盏，梅点晴梢雪。胆瓶相对，卓哉吾友三杰。坐看灯下儿童，争梨觅枣，笑语深宵发。尔庆增年侬减岁，多恐修名易灭。有愿难如，无呆可卖，愁秃盈颠发。且图酣睡，觉来明岁正月。
念奴娇·皋谟叔时方侨寓吴门，发春有乘龙之信，故次首及之
作者：王策
朝代：清

吾家大阮，最爱花耽酒，多愁善哭。近借一枝栖茂苑，触眼吴宫麋鹿。剩水残山，英雄儿女，谱尽伤心曲。高凉激楚，声声响戛哀玉。不用感慨兴亡，只我曹身世，尽多翻覆。昨日春风今日雪，万木一时齐秃。天岂怜才，人方杀士，此意知之熟。不如同去，东皋稳跨黄犊。卧龙山下，映明妆十里，粉红蛾绿。中有仙姿犹独立，淡比霜前白菊。听说新春，笙箫十院，并唱乘鸾曲。钗声花气，只愁消尽君福。当日鹤市曾游，馆娃人一笑，许迎金犊。五夜西风三月雨，惆怅看花杜牧。山影眉同，波光眼似，君笑吾当哭。此情休问，铜荷泪飐残烛。
念奴娇·破山寺六朝松用前韵
作者：王策
朝代：清

支离俶诡，是苍龙遗蜕，千年神物。鳞爪开张髯鬣动，长护经台断壁。黛色捎云，铜根蚀雨，历遍严霜雪。昼饥夜冻，此翁信是奇杰。携客憩石凭阑，婆娑其下，不尽风雷发。便欲图归县座右，又恐通灵变灭。拔地撑天，树真难老，人易星星发。六朝何在，寺楼斜挂残月。
念奴娇·破龙涧西上，一带乱石纵横可爱，用前韵
作者：王策
朝代：清

深岩千载，有青猿苍玃，化为异物。不受秦鞭驱入海，阻险凭幽坚壁。离立排云，玲珑削玉，坚瘦欺冰雪。真当投拜，丈人山水之杰。绝类司马文章，雄深苍秀，万态凌空发。艮岳平泉奇丽质，总逐莺花同灭。争似空山，天然颓放，古藓披苍发。沈吟坐久，松梢推起清月。
念奴娇·金陵秋思
作者：王策
朝代：清

江山如画，被西风旅雁，做成萧索。人与门前双树柳，一样悲伤摇落。旧院花寒，故宫苔破，今古伤心各。浮生皆梦，可怜此梦偏恶。看取西去斜阳，也如客意，不肯多担阁。料得夫容三径里，红到去年篱脚。瘦削腰围，嵚？骨相，厌杀青衫缚。文章底用，我将归事耕凿。
念奴娇·金陵秋思
作者：王策
朝代：清
体裁：词

江山如画，被西风旅雁，做成萧索。人与门前双树柳，一样悲伤摇落。旧院花寒，故宫苔破，今古伤心各。浮生皆梦，可怜此梦偏恶。看取西去斜阳，也如客意，不肯多担阁。料得夫容三径里，红到去年篱脚。瘦削腰围，嵚�骨相，厌杀青衫缚。文章底用，我将归事耕凿。
念奴娇·金陵秋思
作者：王策
朝代：清

江山如画，被西风旅雁，做成萧索。人与门前双树柳，一样悲伤摇落。旧院花寒，故宫苔破，今古伤心各。浮生皆梦，可怜此梦偏恶。看取西去斜阳，也如客意，不肯多担阁。料得夫容三径里，红到去年篱脚。瘦削腰围，嵚𡼭骨相，厌杀青衫缚。文章底用，我将归事耕凿。
念奴娇·长沙王墓用坡公韵
作者：王策
朝代：清

蟠龙门外，吊孙郎才武，三分英物。百战青年凭一剑，铸就江东铁壁。公瑾杯觞，大乔眉黛，花簇珠屏雪。咄哉怪事，人奴能死人杰。今日断冢烟埋，粘天荞麦，牧笛哀声发。假使镜中妖暂息，未卜曹刘兴灭。天地无情，英雄运去，空有冲冠发。可堪青盖，又占入洛年月。
念奴娇·雨
作者：王策
朝代：清

朝来睡起，倚阑干、别是一番心绪。百五春光才过半，争奈重风叠雨。蜗健登墙，蛙欢吠沼，只有雏莺苦。欲医花醒，东风不肯为主。渐是梦里清明，愁中寒食，南北山头路。烟重纸灰飞不起，粘人湿红新土。短短棠梨，恹恹杨柳，做弄空帘暮。绝无人影，鸭炉香死残炷。
怨王孙·岳鄂王墓
作者：王策
朝代：清

怒气隐隐。阵云滚滚。铁马风号，石羊泪渗。怨血泛作西湖。水模糊。凄凉五国城边月。梓宫撇。岁岁飞冰雪。孤臣那忍朽骨。偏葬山头。恨悠悠。
惜分飞
作者：王策
朝代：清

花里东风花外雨。人与春光同去。天写分离谱。落红亭子青烟渡。倚遍阑干云影暮。杳杳帆移远渚。毕竟人无据。春归原在春来处。
惜馀春慢·金陵旅次，偕龚敬立、莫文中、范东旭、叔皋谟过僧舍，看秋海棠，用鲁逸仲韵
作者：王策
朝代：清

岸芷凋青，汀蘋碎白，梦断楚骚香草。携将破帽，呼得幽人，试踏石城霜晓。蓦遇古佛堂西，万朵秋容，绿柔红小。想匀脂调粉，费他青女，工夫多少。真不料、无色天边，空香界内，种就许多烦恼。南朝旧日，四百楼台，落叶飘花谁扫。应有三阁娇魂，粘蕊依枝，千春不老。倚西风、暗说兴亡，夜夜向、龛灯绕。
戚氏·观棋
作者：王策
朝代：清

敞梧轩。绿阴深处昼如年。午梦初醒，东风墙角数声蝉。对湘帘棐几，茶炉活火试龙团。楸局纹清似水，博山里、香袅新烟。散点轻匀，斜行细整，丁丁碎玉声圆。正两三角跱，偏伍要遮，别部分坛。徐觉意象回环。率然首尾，击应远勾联。任四面、鱼龙势合，鹅鹳声喧。但深沟细柳，壁叠精坚。忽然凿空旁穿。阴平险越，长江飞渡，将军突骑无前。中原方是定，嫖姚小队，别透重关。鼓角潜鸣地底，看子阳、蛙丼睡难安。笑谈已割雄边。湘东西楚，一目重瞳判。奈握奇、虚实情形变。翻不觉、胜负相悬。悔迟争、一著先鞭。信成败、人谋不系天。个中也算，乾坤小劫，歛子愀然。
抛毬乐·春日遍游虞山西城诸胜，用《湘笙阁词》韵
作者：王策
朝代：清

屋角远山浓睡，暗愁百五。渐春城、日影暹漏，云叶烘坼，蝶娇蜂妒。花半醒、扑袖香风；草初晴、没鞋珠雨。多少画阁红亭，绕涧依峰，碧映玲珑树。更赛火丛祠，莲灯宝炬。缤纷杂遝，云蒸霞舞。望倒影千家，明镜里、水晶涵翠户。有柳阴卖酒，桃下湔裙，遥村细路。试听语燕千招，啼莺三请，似曾相与。酒垆头，花市侧，隐隐凤箫声度。阿谁衫影，红过绿阴阴处。似迎如送，乍来旋去。依稀洛女乘轻雾。绕芳堤徙倚，望穷雀扇鸾钗，山外斜阳几许。趁归路钿车，行断续、髣髴间轻语。怕梦逐香迷，欲寻无据。
捣练子·夜泊
作者：王策
朝代：清

蘋叶老，蓼花寒。三尺低篷水镜宽。醉趁白鸥随意宿，暗潮流月下前滩。
探芳信·暮秋月夜，时方因病止酒，用王碧山韵
作者：王策
朝代：清

夜如昼。奈花径无花，酒徒断酒。月仍前度月，人谁旧年旧。谩愁髀肉生閒里，落得平消瘦。况饥村、突冷馀尘，井荒缺甃。海气耳边骤。怕鲸欲移宫，鳌思翻岫。晴过今宵，来夜再晴否。霜风又捲山松发，秃似瞿昙首。更何言、栗里门前病柳。
摸鱼儿
作者：王策
朝代：清

镇东南、前朝神器，何年飞向龙苑。天吴碎胆冯夷走，日夜鬼愁神怨。群帝宴。敕鳌送鲸扶，万鲎擎帆扇。天风浩远。竟横截崩涛，平掀沙角，还卧古苔藓。当初铸，曾费千夫曳辇。沧桑劫后重见。头衔赐出将军贵，可惜归来岁晚。惊著眼。嵌岁月崇祯，斑驳金书浅。天阴人断。约晋陌铜驼，汉宫仙掌，相对说遗憾。
摸鱼儿·文鱼用张仲举韵
作者：王策
朝代：清

小盆中、几头丹鲫，柳条阴覆青软。飞花瓣更轻盈坠，点破绿波新暖。云叶卷。绉一片晴漪，剪剪东风扇。锦娇红婉。向碧藻丝中，紫萍纹里，细绕石床浅。群游处，那羡水晶亭馆。浮波不动如懒。无端过燕梁间影，忽地惊沉各散。还怕见。是新月垂钩，斜下梧桐苑。画帘香晚。有素袖吴姬，扶阑点数，意态尽浓远。
摸鱼儿·虔州重午前二日见秋海棠花
作者：王策
朝代：清

正薰风、蒸榴染艾，用心妆点佳节。何来小朵搀先放，袅娜轻盈无骨。姿韵别。是绡泪粘花，裙绿皴成叶。助人凄切。只似笑如颦，尽堪肠断，那待九秋月。娇一捻，粉晕嫩红双靥。檀心点点香洁。生世不谐邻瘴地，薄命果然同妾。真误绝。怎不赴东君，江左莺花牒。只愁抛撇。到苗女钗头，蛮娘鬓畔，幽恨共谁说。
明月斜·金陵晚望
作者：王策
朝代：清

石城乌，初啼歇。一线寒江万里秋，六朝残日殷如血。
春风袅娜·初夏
作者：王策
朝代：清

遍池塘绿染，夏浅如春。篁粉细，瀫纹匀。正布谷声中，烟丝掩冉；玫瑰香里，雨脚因循。万事苍茫，频年落托，八口支离望一身。乡里暂归还道梦，琴书典尽始知贫。却顾东轩壁上，蜗延藓蚀，旧题字、一半凝尘。梅旋摘，酒初温。满庭草色，容易黄昏。舐案馋蝇，麾之不去；窥灯黠鼠，旁若无人。伤心难话，但閒支病骨，花看姊妹，药试君臣。
月上海棠·仪真晚泊
作者：王策
朝代：清

芦汀暂系斜阳缆。捲空烟、万里长风暗。水鸟如啼，一更更、高低随舰。樯灯黑，梦到空江易魇。乱山对岸排苍绀。打船头、阔浪飞天堑。此地当年，奏迎銮、歌香月艳。哪知恰、翻出子山愁案。
望江南 无事二首 其一
作者：王策
朝代：清
体裁：词

无个事，流目碧天西。万里江湖孤雁落，九秋风雨一龙飞。自捲钓丝归。
望江南·其二
作者：王策
朝代：清
体裁：词

无个事，蜡屐趁幽寻。一径树交花二色，两村溪隔鸟同音。和气此中深。
望江南·无事二首
作者：王策
朝代：清

无个事，流目碧天西。万里江湖孤雁落，九秋风雨一龙飞。自捲钓丝归。无个事，蜡屐趁幽寻。一径树交花二色，两村溪隔鸟同音。和气此中深。
望海潮·为友人纪恨即次其韵
作者：王策
朝代：清

倚阑心事，落灯时节，睡魂愁思粘连。栀子庭前，柳丝楼下，一缄轻燕偷传。知道出来难。有莺栖锦锁，鹤守花关。闭影沈声，恹恹闷过晚云天。缘何骤起防闲。只那宵踏月，误近帘边。两字谜词，一双窗影，多应忘了人看。从此竟须拚。耐空衾玉瘦，小镜花寒。短梦难成，雨铃风铁剧悲酸。
木兰花慢·舟发丰城，风色甚驶，抵峡江，日未晡也
作者：王策
朝代：清

二旬吴越路，憎日夜，打头风。向西子湖边，滕王阁下，细数千峰。凌空。陡看帆饱，趁晴霞削碎一江红。鹢首倒飞白鹭，山头背指青松。冥濛。一色水云同。混混舞鱼龙。看急洑回旋，盘涡撞击，气势豪雄。推篷。高吟未敢，怕飘将馀响落蛟宫。忽忆故园千里，春波窈窕冲融。
水调歌头·冬怀
作者：王策
朝代：清

冬暖欲蒸雨，湿气晚生寒。山风将起未起，萧摵树中间。天上霜凄雁断。地上草枯沙暗。架上客衣单。莫以心头泪，去助镜湖澜。饮斗酒，拓长戟，舞双丸。毛锥暗里窃笑，今日是何年。千古碧霄明月。万里玉门飞雪。瑟缩鬓毛残。好去乱峰顶，猿虎共柴关。
水龙吟·秋日同峙宗泛秦淮
作者：王策
朝代：清

橹声摇破秋烟，红阑绿浪随诗砚。乍来新爽，未收残暑，浅衫团扇。紫漾觚棱，黄皴鸱尾，何王故殿。叹陈宫艳曲，南唐小令，都翻入，新笳管。忆昔祖龙开凿，沸东南、鬼愁龙怨。那知添作，千年风月，万家莺燕。今我来游，步留邀笛，渡亡麾扇。但茫茫此水，时时流恨，绕金陵县。
水龙吟·记客谈金陵遗事
作者：王策
朝代：清

渡江一马为龙，原来却是牛家子。石头城下，纷纷拥戴，真同儿戏。忽自冰天，潜来黄犊，神姿英异。奈真龙下殿，俄成假鹄，谁识得，阴谋秘。更有名藩故剑，出兵间、飞蓬双髲。上书无路，掖廷私狱，持冤入地。玉树歌残，雀航烽合，奄然王气。只东城老父，白头亲见，下铜仙泪。
沁园春 其一 哭云期用高青丘韵
作者：王策
朝代：清

不信斯人，逸气清姿，都安在哉。痛虎头万里、竟虚骨相；龙文百斛，并落泉台。今且茫茫，后尤寂寂，谁复知君绝世才。灵床畔，看纸灰尚暖，书架初埃。戢身三尺荒苔。便长伴、千年蒿与莱。叹我空到此，作驴鸣去；人谁似者，望虎贲来。已矣遗琴，凄然逝水，咽断冰丝未述哀。知何日，把传编袁友，生面重开。
沁园春 其二 哭云期用高青丘韵
作者：王策
朝代：清

畴昔偕君，说剑论文，心真快哉。忆几番觞咏，拍肩花市；有时块垒，对哭荒台。岁月难留，君今去矣，鬼厌人憎剩不才。谁同调，但一身芒刺，两眼氛埃。金兰旧谱封苔。咽泪向、陈根滴草莱。盼九霄笙鹤，君其小驻；百年旦暮，我亦旋来。如或不然，悠悠隔世，后死何时释此哀。银笺字，是风流手迹，那忍重开。
沁园春·哭云期用高青丘韵
作者：王策
朝代：清

不信斯人，逸气清姿，都安在哉。痛虎头万里、竟虚骨相；龙文百斛，并落泉台。今且茫茫，后尤寂寂，谁复知君绝世才。灵床畔，看纸灰尚暖，书架初埃。戢身三尺荒苔。便长伴、千年蒿与莱。叹我空到此，作驴鸣去；人谁似者，望虎贲来。已矣遗琴，凄然逝水，咽断冰丝未述哀。知何日，把传编袁友，生面重开。畴昔偕君，说剑论文，心真快哉。忆几番觞咏，拍肩花市；有时块垒，对哭荒台。岁月难留，君今去矣，鬼厌人憎剩不才。谁同调，但一身芒刺，两眼氛埃。金兰旧谱封苔。咽泪向、陈根滴草莱。盼九霄笙鹤，君其小驻；百年旦暮，我亦旋来。如或不然，悠悠隔世，后死何时释此哀。银笺字，是风流手迹，那忍重开。
沁园春·拂水山庄
作者：王策
朝代：清

老树荒苔，说是名园，过客伤魂。记隐囊尘尾，东山丝竹；珠帘璧月，南国精神。红袖称诗，玄亭说剑，羽扇风流第一人。开别墅，似磻溪草绿，锦里花新。而今春冷朱门。挂旧壁、依然天宝尘。看青林露洗，莺花有泪；疏窗燕梦，罗绮无痕。只有湖山，浓烟淡雨，传得诗翁笔意真。公休憾，任林泉变灭，妙句长存。
沁园春·拂水山庄
作者：王策
朝代：清
体裁：词

老树荒苔，说是名园，过客伤魂。记隐囊麈尾，东山丝竹；珠帘璧月，南国精神。红袖称诗，玄亭说剑，羽扇风流第一人。开别墅，似磻溪草绿，锦里花新。而今春冷朱门。挂旧壁、依然天宝尘。看青林露洗，莺花有泪；疏窗燕梦，罗绮无痕。只有湖山，浓烟淡雨，传得诗翁笔意真。公休憾，任林泉变灭，妙句长存。
沁园春·答宣远见赠
作者：王策
朝代：清

风雨寒窗，三复新词，凄然断魂。似失群冷蝶，再温花梦；破巢秋燕，重省帘痕。笑我情痴，疑他梦幻，白昼揶揄满路人。君何者，把啼鹃血泪，遥和哀猿。漫言一样邅迍。算薄命、如何可并论。叹君虽落魄，两钗曾合；仆真憔悴，双剑长分。嫁杏何曾，聘梅兼未，哭杀春风紫玉坟。登楼望，有落红万点，罨断吴门。
河传·野溪春泛
作者：王策
朝代：清

微雨。春暮。绿波娇。夹港人家小桥。溪藤岸杨青蔓交。风摇。短枝通短篙。叶暗烟深疑路断。船一转。别浦迢迢远。晚炊清。鸡犬声。新晴。归云渡水明。
法曲献仙音·经故人所居用张玉田韵
作者：王策
朝代：清

时有鸦啼，绝无人影，落叶满堤飘捲。惨不成游，认来非梦，渔汀一湾寒浅。恨半尺、新苔土，生遮故人面。暗风软。吹不去、一天哀怨。纵漾尽今愁，难消前感。面也几曾遮，吟心头、昼夜长见。歌些声枯，但叠将、素纸裁剪。奈并刀未下，已满泪珠斑点。
洞仙歌·读顾抱山《虎丘志》
作者：王策
朝代：清

凤林诗老，爱云岩鹤涧。两屐孤篷岁寻遍。把英雄儿女，白石清泉，研秋露，细向松窗编纂。兹丘原胜地，往迹千年，不共昆明劫灰变。怎我梦来时，水走峰移，似一夜、铎声驱转。倒不如、卧向卷中游，还识得庐山，旧时真面。
洞庭春色
作者：王策
朝代：清

最好妆楼，花朝过了，社日才来。正轻裙飐凤，垂丝绣带；低鬟簇蝶，细股珠钗。知道一春行立少，看红嫩鞋尖色未衰。今朝健，且添些梳裹，小出香阶。多时不来廊下，早一片、绿长新苔。恰钩帘日淡，珊珊形影；踏花风软，瘦瘦身材。蕙叶盆中青几箭，尚紧抱香心不放开。依稀记，是萧郎那日，临去亲栽。
浣溪沙
作者：王策
朝代：清

晓镜春山翠欲流。嫩香酥晕玉红浮。自将裙带缚箜篌。飞絮著烟笼远岸，片云将梦下西楼。隔帘阴重罢梳头。
浣溪沙 其一 玉山道中
作者：王策
朝代：清

绿叶莺啼卵色天。柳丝金老漾残烟。遥峰缺处乱云联。山脚草香低嫩蝶，滩头风紧闹渔船。小桥茅店酒旗偏。
浣溪沙 其二 玉山道中
作者：王策
朝代：清

野堠斜明远树间。几家村屋嵌孱颜。笋舆看近小城湾。苦竹鸟声流水寺，短芦牛背夕阳山。天公著意做荒寒。
浣溪沙·梅
作者：王策
朝代：清

篱角烟轻玉一枝。雪边风味竹边姿。天寒袖薄正相思。半枕诗魂香未了，一分春色瘦难支。小桥流水月明时。
浣溪沙·玉山道中
作者：王策
朝代：清

绿叶莺啼卵色天。柳丝金老漾残烟。遥峰缺处乱云联。山脚草香低嫩蝶，滩头风紧闹渔船。小桥茅店酒旗偏。野堠斜明远树间。几家村屋嵌孱颜。笋舆看近小城湾。苦竹鸟声流水寺，短芦牛背夕阳山。天公著意做荒寒。
浪淘沙·冬夜雨
作者：王策
朝代：清

尽彀得凄凉。雨又浪浪。湿灯寒逼影微茫。霜后芭蕉刚一叶，响遍西窗。还想甚家乡。秋稻云荒。好留残粒鹤为粮。侬自短衣随旅雁，啄雪枯塘。
浪淘沙·即事
作者：王策
朝代：清

窗里竹炉烟。窗外遥山。离骚香草注初完。邻父寻梅携酒到，扫石同看。落日雁声寒。木末霞丹。稚儿腰笛护牛还。先报阿翁新喜事，晚麦青攒。
清平乐
作者：王策
朝代：清

浓香密翠。一霎风吹碎。双鬓淡烟双袖泪。相别月明帘内。红桥已似天涯。况他桥里人家。从此秋窗秋雨，恹恹两地黄花。
清平乐·《绘梦》、《荃芜》二稿，久置不观，忽从故簏中检得，展阅一过，觉无端往事交集胸怀，漫书数语于其后
作者：王策
朝代：清

蝇头细小。字字伤心料。中有答书三幅稿。记向秋灯泪草。十年一梦三生。鸳鸯小冢苔青。燕子东风寒食，梨花细雨清明。
清平乐·春尽夜
作者：王策
朝代：清

五更红雨。浴尽黄莺羽。残烛半条香一炷。裁得送行诗句。平添百感心头。东君忒不风流。为了一番来去，凄凉多少朱楼。
渡江云
作者：王策
朝代：清

被东风捲到，零星旧事，都入五更心。碧纱窗里梦，还是年时，做了不曾寻。羸形久已无魂守，悉听寒侵。算浑如、空房蜡烛，有泪背人淋。难禁。摘梅情事，斗草风光，付冷香残枕。剩墙边、柳花拍拍，燕子愔愔。红灯絮语凄然处，那时节、早料而今。单不道，音书也恁销沈。
满江红
作者：王策
朝代：清

睡眼初回，衾麝暖、翠潆烟浪。临晓镜、春山一对，别翻新样。拂砌风轻莺作态，穿帘雨细花无恙。绣床前、纤指怯朝寒，金针放。双綵燕，钗梁傍。双绣蝶，裙拖上。听卖花声过，柳边深巷。斗草心慵垂手立，兜鞋梦好低头想。正邻姬、敲户送香来，铜镮响。嫩碧池塘，杨柳岸、细风吹浪。飐千缕、烟丝撩乱，不成春样。槛外红新花有信，镜中黄淡人微恙。两眉尖、叠著许多愁，难安放。屏风侧，阑干傍。香正爇，帘初上。看莺啼远树，燕归斜巷。梦短易添清昼倦，书长惯费黄昏想。又隔廊、雏婢学敲棋，楸枰响。
满江红 其一 冬夜和《乌丝词》中《怅怅词》韵
作者：王策
朝代：清

热血盈腔，合洒向、蛟宫雁漠。却因甚、销磨精气，单寻研削。噩梦于今真怕做，人身似此宁非恶。叹步兵、穷泪已无多，休轻落。思卖酱，空调芍。便挟弹，空驱雀。漫回头往事，都堪大噱。一饭谁怜韩信饿，九原不见田光作。倘山阿、有鬼寄书招，欣然诺。
满江红 其一 送濂裔之粤用《南溪词》韵
作者：王策
朝代：清

君去珠江，山绕岸、绿阴浓涨。正连夜、水添篙力，雨苏花恙。诗向乳莺声里得，帆依远日红边上。看低篷、拢处佛桑开，蛮姬饷。庾岭月，清光漾。花田曲，清喉唱。更荔枝压酒，味逾家酿。凤子茧圆纹胜锦，珊瑚网出枝堪杖。快千年、重续稚川游，烟霞状。
满江红 其三 冬夜和《乌丝词》中《怅怅词》韵
作者：王策
朝代：清

驷马高车，偏出自、膏唇画靥。笑人世、无过软媚，两言包括。公等坐谈差可耳，谁当局急知争劫。看急装、宣武信英豪，冲寒猎。秋露至，虫成蝶。春雨到，花生？。怕霜毛镜里，渐催刀镊。发冢有书羞作盗，报雠无剑非真侠。只醉乡、鏖战酒兵雄，腾三捷。
满江红 其三 冬夜和《乌丝词》中《怅怅词》韵
作者：王策
朝代：清
体裁：词

驷马高车，偏出自、膏唇画靥。笑人世、无过软媚，两言包括。公等坐谈差可耳，谁当局急知争劫。看急装、宣武信英豪，冲寒猎。秋露至，虫成蝶。春雨到，花生�。怕霜毛镜里，渐催刀镊。发冢有书羞作盗，报雠无剑非真侠。只醉乡、鏖战酒兵雄，腾三捷。
满江红 其三 冬夜和《乌丝词》中《怅怅词》韵
作者：王策
朝代：清

驷马高车，偏出自、膏唇画靥。笑人世、无过软媚，两言包括。公等坐谈差可耳，谁当局急知争劫。看急装、宣武信英豪，冲寒猎。秋露至，虫成蝶。春雨到，花生𧉧。怕霜毛镜里，渐催刀镊。发冢有书羞作盗，报雠无剑非真侠。只醉乡、鏖战酒兵雄，腾三捷。
满江红 其二 冬夜和《乌丝词》中《怅怅词》韵
作者：王策
朝代：清

颈骨崚嶒，从不解、移头换面。长只学、枯蝉吸露，疲驴龁荐。梦里寻仙随意遇，醉中说鬼凭空撰。纵呼牛、呼马亦佳名，由人便。看不及，脩罗战。赴不及，瑶池宴。更花枯到笔，尘灾及砚。閒则吹箫游酒肆，病惟持钵依歌院。有知音、红粉念余贫，贻双钏。
满江红 其二 送濂裔之粤用《南溪词》韵
作者：王策
朝代：清

日丽天南，扶桑近、海霞红涨。奇绝处、冬春一气，莺花无恙。膏盌珠蚶供客醉，放滩孔翠迎船上。更金盘、绣子簇槟榔，纷贻饷。君行矣，风帆漾。侬醉也，骊歌唱。奈客中送客，倍将愁酿。去日彩毫文羽匣，归时囊锦桄榔杖。有新诗、写尽粤江山，玲珑状。
满江红 其二 送濂裔之粤用《南溪词》韵
作者：王策
朝代：清
体裁：词

日丽天南，扶桑近、海霞红涨。奇绝处、冬春一气，莺花无恙。膏碗珠蚶供客醉，放滩孔翠迎船上。更金盘、绣子簇槟榔，纷贻饷。君行矣，风帆漾。侬醉也，骊歌唱。奈客中送客，倍将愁酿。去日彩毫文羽匣，归时囊锦桄榔杖。有新诗、写尽粤江山，玲珑状。
满江红 其五 冬夜和《乌丝词》中《怅怅词》韵
作者：王策
朝代：清

交遍屠沽，算齿遇、不劳方幅。沈醉后、夕阳牛背，自摊书读。俗下文章何足笑，人间尸冢真当哭。觅公侯、一策最神奇，如钩曲。馋虎暴，人投肉。良骥饿，槽无粟。问坟头桂子，何如篱菊。贤似董君应早贵，貌如甘草何疑仆。拉荆卿、明去市中歌，提燕筑。
满江红 其四 冬夜和《乌丝词》中《怅怅词》韵
作者：王策
朝代：清

解识之无，便种得、愁根早矣。何况是、搜萤剔蠹，今还如此。风恶打窗灯变黑，霜寒削骨颜凝紫。看貂裘、踏雪拥红妆，谁家子。鬼可却，兰金玺。仙可致，青蕖蕊。算不如安我，橘奴鱼婢。玉匣图飞难鍊骨，金壶汁尽愁燃髓。又前宵、梦插奈盈头，天孙死。
满江红 焚旧寄吴门诗文感赋二首 其一
作者：王策
朝代：清
体裁：词

极不祥文，久拚付、冷烟消也。开卷处、茫茫百感，泪如铅泻。花骨冷沉黄土月，纸香残染红奁麝。记霜晨、雨夕尽编摩，何为者。凄凉事，重提怕。笔墨债，从今谢。下场头一劫，琴烧鹤化。若有思兮清梦短，更无人处微灯挂。只小窗、一卷楚招魂，消长夜。
满江红 焚旧寄吴门诗文感赋二首 其二
作者：王策
朝代：清
体裁：词

不是无情，忍埋没、文章光价。算海内、斯人一去，知音者寡。费我十年鹦鹉赋，误他半世鸳鸯社。问这般、相累是谁欤，微名也。道韫姊，毋惊讶。蹇修辈，烦传话。从今休许我，曹刘沈谢。痛定始知才是祟，悟来深信缘都假。卷吟笺、交付祖龙灰，贻泉下。
满江红·其一
作者：王策
朝代：清

睡眼初回，衾麝暖、翠潆烟浪。临晓镜、春山一对，别翻新样。拂砌风轻莺作态，穿帘雨细花无恙。绣床前、纤指怯朝寒，金针放。双綵燕，钗梁傍。双绣蝶，裙拖上。听卖花声过，柳边深巷。斗草心慵垂手立，兜鞋梦好低头想。正邻姬、敲户送香来，铜镮响。
满江红·其二
作者：王策
朝代：清

嫩碧池塘，杨柳岸、细风吹浪。飐千缕、烟丝撩乱，不成春样。槛外红新花有信，镜中黄淡人微恙。两眉尖、叠著许多愁，难安放。屏风侧，阑干傍。香正爇，帘初上。看莺啼远树，燕归斜巷。梦短易添清昼倦，书长惯费黄昏想。又隔廊、雏婢学敲棋，楸枰响。
满江红·冬夜和《乌丝词》中《怅怅词》韵
作者：王策
朝代：清

热血盈腔，合洒向、蛟宫雁漠。却因甚、销磨精气，单寻研削。噩梦于今真怕做，人身似此宁非恶。叹步兵、穷泪已无多，休轻落。思卖酱，空调芍。便挟弹，空驱雀。漫回头往事，都堪大噱。一饭谁怜韩信饿，九原不见田光作。倘山阿、有鬼寄书招，欣然诺。颈骨崚嶒，从不解、移头换面。长只学、枯蝉吸露，疲驴龁荐。梦里寻仙随意遇，醉中说鬼凭空撰。纵呼牛、呼马亦佳名，由人便。看不及，脩罗战。赴不及，瑶池宴。更花枯到笔，尘灾及砚。閒则吹箫游酒肆，病惟持钵依歌院。有知音、红粉念余贫，贻双钏。驷马高车，偏出自、膏唇画靥。笑人世、无过软媚，两言包括。公等坐谈差可耳，谁当局急知争劫。看急装、宣武信英豪，冲寒猎。秋露至，虫成蝶。春雨到，花生？。怕霜毛镜里，渐催刀镊。发冢有书羞作盗，报雠无剑非真侠。只醉乡、鏖战酒兵雄，腾三捷。解识之无，便种得、愁根早矣。何况是、搜萤剔蠹，今还如此。风恶打窗灯变黑，霜寒削骨颜凝紫。看貂裘、踏雪拥红妆，谁家子。鬼可却，兰金玺。仙可致，青蕖蕊。算不如安我，橘奴鱼婢。玉匣图飞难鍊骨，金壶汁尽愁燃髓。又前宵、梦插奈盈头，天孙死。交遍屠沽，算齿遇、不劳方幅。沈醉后、夕阳牛背，自摊书读。俗下文章何足笑，人间尸冢真当哭。觅公侯、一策最神奇，如钩曲。馋虎暴，人投肉。良骥饿，槽无粟。问坟头桂子，何如篱菊。贤似董君应早贵，貌如甘草何疑仆。拉荆卿、明去市中歌，提燕筑。
满江红·同友人饮吾谷枫下
作者：王策
朝代：清

秋色佳哉，正斗酒、双螯天气。寒欲到、轻云酿雨，晴阴无次。十里深红前夜染，百钱挂杖今朝始。问丹丘、绮壑肯容无，将侬置。风撼叶，飘萧坠。肠得酒，槎牙起。笑长愁独醒，那如沈醉。腹内山川吞八九，眼中人物惟三四。念尊前、真足了吾生，他何事。
满江红·客舍偶成，用《梅村词》韵
作者：王策
朝代：清

嫩柳初莺，宛一幅、客窗佳画。休苦忆、故园松竹，旧家亭榭。逆浪飞腾方是鲤，短辕局趣终为马。任风尘、人笑鲁东家，栖栖者。邀云日，为同社。择山水，供游射。替骚茵墨宝，争些声价。赤手屠鲸男子事，短衣逐虎英雄话。看角鹰、刷羽决黄云，呼难下。
满江红·戏赠友人用沈友夔韵
作者：王策
朝代：清

选得名花，赛瑶圃、玉苗珠萼。关心处、雀钗亲递，鸾书手削。彩凤初翔金锁影，乌龙正碍银屏脚。笑游仙、须解制罡风，何曾学。宵脱卸，朝梳掠。钗钏响，频听著。奈旧条香律，新章花约。离合神光亲复远，虚凉月路前还却。念荼蘼、不是命迟开，东风弱。
满江红·方正学先生祠，用岳鄂王韵
作者：王策
朝代：清

燕子飞来，当公世、五伦销歇。掷诏纸、麻衣抗辩，义声霆烈。秘殿烟红龙失水，金川箭黑蟆吞月。竟拚他、十族报君王，孤忠切。生死事，如鸿雪。君臣义，难磨灭。把纲常手挽，补完天缺。运去鸱夷空抉目，魂归精卫犹衔血。况而今、江左又谁家，新陵阙。
满江红·景忠烈公祠，用前韵
作者：王策
朝代：清

铁骑南来，哭城上、毛人声歇。东阙下、绯袍光射，星流日烈。利刃先褫榆木魄，丹心长护金山月。看宫中、精爽动如生，英风切。大事去，雠难雪。遗像在，冤难灭。信成仁取义，一毫无缺。骨碎难归柴市齿，肉靡剩宝溅衣血。幸崇祠、还近革除君，遗宫阙。
满江红·江中薄暮，用王昭仪韵
作者：王策
朝代：清

万里长江，泻不尽、一天秋色。终古是、云沉日落，贝宫鳞阙。白雁飞边山向背，黑鼍鸣处帆欹侧。叹投鞭、勇略系丝谋，都销歇。龙虎散，精灵灭。水天话，推篷说。问滔滔是否，旧英雄血。湖海一襟馀破帽，山河两戒空明月。暗濛濛、望里古台城，形残缺。
满江红·焚旧寄吴门诗文感赋二首
作者：王策
朝代：清

极不祥文，久拚付、冷烟消也。开卷处、茫茫百感，泪如铅泻。花骨冷沉黄土月，纸香残染红奁麝。记霜晨、雨夕尽编摩，何为者。凄凉事，重提怕。笔墨债，从今谢。下场头一劫，琴烧鹤化。若有思兮清梦短，更无人处微灯挂。只小窗、一卷楚招魂，消长夜。不是无情，忍埋没、文章光价。算海内、斯人一去，知音者寡。费我十年鹦鹉赋，误他半世鸳鸯社。问这般、相累是谁欤，微名也。道韫姊，毋惊讶。蹇修辈，烦传话。从今休许我，曹刘沈谢。痛定始知才是祟，悟来深信缘都假。卷吟笺、交付祖龙灰，贻泉下。
满江红·用《秋水词》韵
作者：王策
朝代：清

黛拂轻螺，看淡淡、两山青了。须念我、笔花新落，休嫌潦草。架上牛衣红泪在，梦中鸾信青天杳。把归来、堂里话閒提，为伊道。翻绣谱，鸳针小。书唐韵，龙香绕。且清尊互劝，瘦琴同抱。风榻茶烟秋病思，月帘花气春愁料。怎箫楼、一对可怜人，如斯老。
满江红·送濂裔之粤用《南溪词》韵
作者：王策
朝代：清

君去珠江，山绕岸、绿阴浓涨。正连夜、水添篙力，雨苏花恙。诗向乳莺声里得，帆依远日红边上。看低篷、拢处佛桑开，蛮姬饷。庾岭月，清光漾。花田曲，清喉唱。更荔枝压酒，味逾家酿。凤子茧圆纹胜锦，珊瑚网出枝堪杖。快千年、重续稚川游，烟霞状。日丽天南，扶桑近、海霞红涨。奇绝处、冬春一气，莺花无恙。膏盌珠蚶供客醉，放滩孔翠迎船上。更金盘、绣子簇槟榔，纷贻饷。君行矣，风帆漾。侬醉也，骊歌唱。奈客中送客，倍将愁酿。去日彩毫文羽匣，归时囊锦桄榔杖。有新诗、写尽粤江山，玲珑状。
满江红·野眺用前韵
作者：王策
朝代：清

岭月溪云，是大地、天然图画。正到处、红泥燕幕，绿香莺榭。桑箔风柔蚕浴蚁，春田水足秧行马。渐前山、暮色远浮空，苍然者。枫栎暗，村添社。菱荇暖，鱼堪射。且排当花事，评量酒价。此日行藏箫鼓队，他年心事渔樵话。彼封侯、李蔡定何如，人中下。
点绛唇
作者：王策
朝代：清

薄醉流连，小亭过雨新凉候。佯推罚酒。暗捻红酥手。又是黄昏，月影纤肌秀。银屏右。炉香初瘦。人落轻烟后。
点绛唇·偶感
作者：王策
朝代：清

谢了山茶，丝丝柳线青初引。绿衣心忍。不把红裙殉。侧帽凭阑，触著从前恨。春风鬓。十年香损。燐火衣花烬。
点绛唇·渡鄱阳湖作
作者：王策
朝代：清

雪柱冰车，洪涛日夜轰金铁。真龙撇捩。一战开王业。突兀康郎，绝顶云明灭。秋风烈。百年红叶。捲尽英雄血。
烛影摇红·席上赠人
作者：王策
朝代：清

引满休辞，酒边豪气干云表。荆卿倘不遇燕丹，市上空潦倒。渴血宝刀鸣啸。莫小试、南山虎豹。黄沙唐宋，白草齐梁，英雄未老。如此江山，有心人合藏屠钓。蔗竿作仗舞当筵，霍跃真奇妙。醉把古今凭吊。怪夜半、荒鸡声杳。明朝且去，城南会猎，手柔弓燥。
燕山亭·喜晴
作者：王策
朝代：清

过了春分，酒幔香篝，总被雨工缠搅。落尽樱桃，湿尽棠梨，天也没些分晓。听雨听风，忽听到、弄晴啼鸟。遥眺。见塔碧空烟，楼红晚照。从此蝶暮莺朝，把月怨花愁，一齐都扫。柳巷吹箫，绣野呼鹰，换却他乡怀抱。鸭绿痕恬，便放得、古塘归棹。更好。竹篱外、小红绽了。
玉团儿·观从军人别，用《迦陵词》韵
作者：王策
朝代：清

西风一雁来时节。马蹄霜、千群踣铁。十里亭边，横飞泪雨，漂空落叶。长云惨淡红旗灭。咽气望、越王台碣。蓬岛沙黄，蛟门浪黑，健儿磨折。
玉女摇仙佩·春游偶感
作者：王策
朝代：清

几株残柳，斑驳创痕，僵立东风巷口。栅有鸡喧，庭无鹤影，行到板扉慵叩。穿过回廊右。总蛛多蝶少，草肥花瘦。小桥下、纵横菱蔓，虾网鱼罾，荡起泥溜。剩老石颓唐，欹卧墙阴，雨淋苔绣。当日小轩前后。一片梧光桂影，蔚然深秀。小榻棋声，短屏香篆，坐尽水阑清昼。此际难回首。生客满、舆皂优俳相偶。烟径里、偶然留恋，燕愁花恼，频频催我撩衣走。又隔院、呼枭声透。
玉楼春
作者：王策
朝代：清

又是一番分手处。碧嶂白云黄叶路。欢丛才别未成愁，那禁夜半秋蛩雨。去便不来来便去。后约前期都没据。絮飞花落一年年，陪得几宵灯下语。
玉烛新
作者：王策
朝代：清

清溪环舍后。记小苑莺边，杏腮红骤。两三骚客，狂吟处、写遍钗形屋漏。嗅香敲句，常误了、月痕钟候。又谁料、人落先花，多时泪无乾袖。呼君一片吟魂，向斜日光中，为侬来否。柳眉遥斗。似怅望、地下忆花人瘦。花应再秀。只难见、荀郎白首。尽肠断、烟雨年年，玉梢脂绣。
玉蝴蝶·和《愁言词》韵
作者：王策
朝代：清

小阁平分春色，暖融芳气，风醉烟柔。两两窥帘燕子，欲去还留。卖花声、听过深巷；寻梦路、锁断层楼。篆烟幽。晚来唤雨，憎杀啼鸠。心忧。红桥绿树，碧云芳草，遥指苏州。依旧清江接天，千折断肠流。夜灯前、暗追心诺；晨镜里、不慰眉愁。怎生休。病中衾枕，浑似深秋。
玉连环影·雨
作者：王策
朝代：清

丝雨。日日愁千缕。湿尽阑红，又湿笼莺羽。翠帘斜。绣床遮。香腻轻绡，人懒似杨花。
琵琶仙·秋日游金陵黄氏废园
作者：王策
朝代：清

秋士心情，况遇著、客里西风落叶。惆怅侧帽行来，隔溪景凄绝。没半点、空香似梦；只几簇、野花如血。莎草寒幽，石烟荒淡，莺蝶飞歇。试问取、旧日繁华，有饼媪、浆翁尚能说。道是廿年弹指，竟风光全别。真不信、寻常亭榭，也例逐、沧桑棋劫。何怪宋苑陈宫，荒蛄吊月。
甘州子
作者：王策
朝代：清

画眉才了换花冠。帘雨细，篆香残。雀钗金腻涩烟鬟。风勒柳丝寒。青一把，搭在小阑干。
画堂春·杏花
作者：王策
朝代：清

细风枝上小红含。粉香娇卸单衫。画楼晓起捲珠帘。人在轻酣。闻说长安陌上，马蹄十里香粘。可怜烟雨变新寒。春老江南。
留春令·效吟社诸子留春
作者：王策
朝代：清

烟中蝶板，雨中莺舌，梦中花影。问要留春怎生留，空题遍、留春令。今宵听到晨钟尽。算春光无剩。得芍药荼蘼五更开，便续了、东风命。
相思引·润州秋晚
作者：王策
朝代：清

铁瓮城边一片秋。金山落木响飕飂。西风白雁，随意占汀洲。六代江声沈建业，二分月色冷扬州。茫茫心事，酹酒吊孙刘。
祝英台近·瓶花
作者：王策
朝代：清

选嫣红，裁嫩绿，春色傍纤指。碧绣铜瓶，寒湛井华水。疏疏密密安排，分浓配淡，映一片、文心画理。重位置。小窗矮几乌皮，蜻蜓翼明绮。便到飘零，也在砚池底。只愁帘外莺儿，怜伊孤冷，衔送上、隔邻浓髻。
笛家·同敬立、甸威踏春北山，小憩兴福寺
作者：王策
朝代：清

酒不袪愁，书偏引睡，且携胜友，青鞋布袜寻山去。轻盈远水，淡冶晴峰，风流宛似，晚唐诗句。扑蝶光阴，听莺心事，那忍相孤负。看纷纷，斜阳里，一片饧箫社鼓。徐步。松边柳下，香丝丽玉，翠羽娇霞，乳燕翻风，新花点树。更爱、石势象狮腾踏，野色烟云吞吐。兴到将阑，苍然幽翠，渐近招提路。入门坐，觉山情一变，忽如太古。
绛都春·野花用蒋竹山韵
作者：王策
朝代：清
体裁：词

居然入画。奈生成薄命，浪开虚谢。荒岸野坡，一幅斜阳天边挂。沙蒙尘锁朝还夜，从未识、朱阑翠架。香微色淡，不亲蜂蝶，并忘春夏。娇姹。纤红碎白，也时来傍，废楼颓榭。歌舞已空，不见云鬟簪珠帕。可怜空衬王孙马。在十里、短长亭下。凄凄抱影无言，东风过也。
绮罗香·闻雁
作者：王策
朝代：清
体裁：词

寂寂帘栊，有风无月，梦醒深房独夜。几阵酸声，逼入枕棱窗罅。记催愁、暮雨空江；又送恨、斜阳断坝。到今朝、瑟缩穷庐，还来絮我断肠话。说与雁儿须听，好避此间矰缴，快高飞罢。稻蟹秋霜，何处更寻残䆉。新风景、榆塞高凉；旧家门、湘波聊且。怎便携、万里边愁，来做江南画。
芭蕉雨·春雨
作者：王策
朝代：清

昏昏天影如墨。不分朝与暮、声声滴。烟柳万丝愁织。腻得一带纱窗，欲明无力。苔纹阶畔暗积。鸠舌唤晴涩。待何日携琴、西城陌。只一味、闷恹恹，忘了今日清明，前朝寒食。
苏幕遮·寒食
作者：王策
朝代：清

柳绵新，梨粉瘦。脉脉消魂，池馆轻寒透。一霎花梢斜日漏。细雨连天，又做黄昏候。翠原风，青冢酒。地下红妆，睡损苔花绣。肠断玉阑香豆蔻。春到人间，也到幽泉否。
莺啼序·村居用《迦陵词》韵
作者：王策
朝代：清

一曲清溪下，无数野鸥閒鹭。绕柴门、芳枳疏藤，杂英缀满高树。草际春香风抱蕊，柳阴波暖鱼吹絮。正晓莺啼过，砌下日光徐去。放鸭儿童，打鱼白叟，逐队寻前渡。看纷纷、虾网秧车，转入村南深处。漫科头、宴坐斜窗，听隔陇、田歌新句。报东园，嫩笋行尖，编篱重护。饭馀茶罢，换秃袖轻衫，傍堤閒步。遇溪老园翁，荻岸槐阴，共谈心素。摘朵香花，剪枝新豆，厨头米尽何须顾。梦不到、黄尘城市路。评量今古。可怜多少贤豪，一样野风吹墓。身后虚名，眼中杯酒，得失谁堪据。且向沧州寄兴，领取当前，云衣叶叶，风丝缕缕。暝翠将沉，晚霞初上，绳床竹几炉烟外，又穿帘、点月将人觑。独把一卷农书，侧映清光，细占晴雨。
蓦山溪·小舟冒夜东归，即事口占
作者：王策
朝代：清

丽谯风断，急柝酸如雨。月黑路无人，倚装轻、冲寒径去。滩声窸窣，小棹割轻冰，村犬寂，夜鸡喑，噫嗌鸺鹠语。小市年荒，没个租船住。捃拾尽鱼虾，獭饥号、怒腾前渡。灯消酒醒，拥被倚篷舱，忧时泪，望乡心，历历霜更曙。
蓦山溪·海烈妇祠
作者：王策
朝代：清

女郎祠下，多少须眉拜。破屋闪灵旗，剥垣衣、藓痕攒虿。家乡小沛，夜夜御风游，巫女避，小姑羞，不敢邀同载。白月当阶，一片清光在。遗像俨生前，淡春姿、疏梅弱态。亏他冰雪，彻骨鍊寒香，铁比劲，玉同坚，不与天俱坏。
薄倖·秋槎题余《香雪词》，似有宋玉之疑，附此奉答，即用来韵
作者：王策
朝代：清

心花落艳。似寂寞、枯禅退院。便吟出、晓风残月，那是兰陵真面。只钧天、一梦消魂，颜凭泪洗肠轮转。叹雨絮前缘，霜兰现业，负尽三生恩眷。却是诗因墨果，休猜做、世间情恋。况天荒地老，名闻影隔，东风不认楼中燕。秋坟露溅。倘知音怜我，客嘲肯制招魂换。装之玳瑁，留抵返生香片。
虞美人 其一 平原君生前小诗有“落花小院夕阳黄”之句，词旨凄婉，惜全首缺落，借填二词，以志哀悼
作者：王策
朝代：清

恼春心事消魂景。并入香奁咏。落花小院夕阳黄。谱得晚窗风致恁凄凉。杜兰香去新篇少。燕子东风老。谁传七字向残笺。赚我梦中吟了十多年。
虞美人 其一 晚春写况
作者：王策
朝代：清

落红铺满楼前路。泪也无弹处。雨停得意鹁鸪声。只恐残阳难作几时明。隔溪断续连山屋。万树浓堆绿。可能容我岸乌巾。做个晚花幽草画中人。
虞美人 其二 平原君生前小诗有“落花小院夕阳黄”之句，词旨凄婉，惜全首缺落，借填二词，以志哀悼
作者：王策
朝代：清

消他几句愁边稿。断送诗人了。柳阴青粉谢家墙。依旧落花小院夕阳黄。女坟湖畔东风碎。谁送枫根纸。年年杜宇向黄昏。丝雨梨花洒血哭残春。
虞美人 其二 晚春写况
作者：王策
朝代：清

白杨小阁帘深闭。十日懵腾睡。休言诗酒兴销沈。便是摘茶挑笋也无心。细君道我江花在。笑倩描双黛。那知出手不宜时。偏似秋山萧淡少春姿。
虞美人·天竹
作者：王策
朝代：清
体裁：词

疏斜影傍墙东住。懒向淇园去。看伊也抱岁寒心。瘦骨亭亭却奈雪霜侵。湘江神女怜清婉。未忍啼痕染。绿珠娇小早宜时。那得秋风红豆不相思。
虞美人·平原君生前小诗有“落花小院夕阳黄”之句，词旨凄婉，惜全首缺落，借填二词，以志哀悼
作者：王策
朝代：清

恼春心事消魂景。并入香奁咏。落花小院夕阳黄。谱得晚窗风致恁凄凉。杜兰香去新篇少。燕子东风老。谁传七字向残笺。赚我梦中吟了十多年。消他几句愁边稿。断送诗人了。柳阴青粉谢家墙。依旧落花小院夕阳黄。女坟湖畔东风碎。谁送枫根纸。年年杜宇向黄昏。丝雨梨花洒血哭残春。
虞美人·晚春写况
作者：王策
朝代：清

落红铺满楼前路。泪也无弹处。雨停得意鹁鸪声。只恐残阳难作几时明。隔溪断续连山屋。万树浓堆绿。可能容我岸乌巾。做个晚花幽草画中人。白杨小阁帘深闭。十日懵腾睡。休言诗酒兴销沈。便是摘茶挑笋也无心。细君道我江花在。笑倩描双黛。那知出手不宜时。偏似秋山萧淡少春姿。
虞美人·西湖泛舟
作者：王策
朝代：清

澹青山色深蓝水。一片空明里。湖光无日不清妍。何况笋茶时候绿阴天。柳边亭子松边榭。便不停桡罢。只须早向两峰过。要看那峰今日出云多。
西江月·即景用赵元甫韵
作者：王策
朝代：清

短短芦笆水抱，低低茅屋云濛。白杨废圃小亭东。春便难来，秋自到窗栊。村酒经宵易淡，瓶花过日能红。更无家具挂心中。暖有朝阳，凉有晚时风。
西湖月·用黄蓬瓮韵
作者：王策
朝代：清

蔷薇架外轻阴，渐荡入风丝，砌成云叶。远山尤好，隔花送上，月眉清怯。那年今夜里，曾对个、梨涡香粉颊。娇无语、酒入春心，脉脉意融情浃。暑微凉浅黄昏，有半坠金钗，小开珠褶。灯前腰柳，帷前酥玉，枕前星睫。无端骑马去，久不见、东墙红杏靥。空记得、泪递珊鞭，笋纤亲捻。
谒金门·春雨
作者：王策
朝代：清

天垂处。一只孤鸿劈雨。冷梦沈沈魂欲去。暗烟低草树。叠叠湿红春路。罨得帘香难度。忽见秋千墙角露。断肠寒食暮。
贺新郎 其一 云期忌辰焚寄二首，用《弹指词》韵
作者：王策
朝代：清
体裁：词

地下相安否。一年来、瑶宫乐句，吟成几首。倘入修文颜夏伍，只有君家齿幼。慎莫倚、才情使酒。再问先期贤德曜，望乡台、应望重携手。曾否与，欢逢久。心香爇向深宵透。愿随君、飞神点鬼，甚时才勾。血拇凿牙何足畏，此辈人间多有。侬已是、几番亲受。知我惟君君又去，料赋成鹦鹉身难救。空有泪，滴襟袖。
贺新郎 其二 云期忌辰焚寄二首，用《弹指词》韵
作者：王策
朝代：清
体裁：词

顾陆分张久。想新来、三人把臂，重称死友。只恐侍书劳撰著，依旧诗腰各瘦。似世上、花僝月僽。款语中间应问我，也曾为、我道相思否。他苦语，且徐剖。识君记得年行丑。镇忘形、笔嘲墨戏，题花字柳。怜我清羸馀立骨，勤嘱精魂藏守。又那料、兰摧栎寿。莫是天边嗔绮语，注泥犁、不许随君后。真难解，闷搔首。
贺新郎·与虞乐行夜话，用稼轩韵
作者：王策
朝代：清

已矣君休说。叹当年、炎精中否，星颓诸葛。三日钱塘潮不上，白雁凌江翻雪。腥血洒、触人毛发。海国孤臣偏慷慨，挽长戈、屹指金鳌月。鲸背上，风萧瑟。沧桑事远流传别。尽纷纷、阙文廋语，几般离合。只有睢阳名姓在，此外如霜战骨。谁识是、头行脰绝。好为崖山传实录，配忆翁、心史书函铁。石易烂，纸难裂。
贺新郎·云期忌辰焚寄二首，用《弹指词》韵
作者：王策
朝代：清

地下相安否。一年来、瑶宫乐句，吟成几首。倘入修文颜夏伍，只有君家齿幼。慎莫倚、才情使酒。再问先期贤德曜，望乡台、应望重携手。曾否与，欢逢久。心香爇向深宵透。愿随君、飞神点鬼，甚时才勾。血拇凿牙何足畏，此辈人间多有。侬已是、几番亲受。知我惟君君又去，料赋成鹦鹉身难救。空有泪，滴襟袖。顾陆分张久。想新来、三人把臂，重称死友。只恐侍书劳撰著，依旧诗腰各瘦。似世上、花僝月僽。款语中间应问我，也曾为、我道相思否。他苦语，且徐剖。识君记得年行丑。镇忘形、笔嘲墨戏，题花字柳。怜我清羸馀立骨，勤嘱精魂藏守。又那料、兰摧栎寿。莫是天边嗔绮语，注泥犁、不许随君后。真难解，闷搔首。
贺新郎·偶成，书词卷后
作者：王策
朝代：清

穷是诗人例。笑生平、拈花俪草，不过游戏。造化安排真颠倒，误以才情相忌。三十载、一寒如此。乌鹊梁虚鹏路断，剩榴裙血与青衫泪。啼蜀魄，呼湘鬼。小词近爱温韦体。把香奁、红情绿意，逐番摹拟。满幅钗声和玉色，触手粉柔脂腻。也算住、绮罗香里。绣榻珠房随意设，看天公、何法将侬制。填一阕，浩歌起。
贺新郎·偶示用前韵
作者：王策
朝代：清

戏指文君说。正朝来、轻纨约扇，小衫裁葛。翠竹阑边新露润，茉莉一枝吹雪。好商略、画眉梳发。冷淡风光偏细腻，有晓炉、烟影宵帘月。侬把卷，尔弹瑟。从今妆阁休轻别。伴清谈、泉烹绿茗，花笼雕合。膏粉需时原不吝，单少金彄照骨。且相对、小窗幽绝。半点柔情千劫在，丈夫心、莫道真如铁。索一笑，胜缯裂。
贺新郎·又赠歌儿阿苏
作者：王策
朝代：清

照眼琼枝秀。按红牙、行云遏尽，月华如昼。八尺珠帘花著地，烛影仙仙舞袖。立顾曲、周郎之后。解赏晓风残月句，压铜喉铁板皆低首。真慧性，世希有。便须一曲倾三斗。判今宵、为伊醉倒，绿窗醇酎。我有三生无穷恨，待谱新词相授。烦细演、伤心红豆。唤得春风重到眼，只生花笔与生香口。收旧泪，再呼酒。
贺新郎·客感用《迦陵词》韵
作者：王策
朝代：清

土炕霜侵罅。疗饥肠、槟榔供醉，鹧鸪堆鲊。几扇破窗尘黯淡，飒飒酸飙冲射。又苦鸟、四啼檐下。旧说人生舍妻子，便客途、好处原堪怕。何况似，浮丝挂。沧江旧隐真潇洒。面茅堂、竹风麦浪，雨梳烟画。东去赤城霞气接，万里涛山云马。听番舶、回帆鼓打。归矣吹箫吴市上，料王孙、尚有相哀者。蟹螯巨，杯堪藉。
贺新郎·明侍中黄公忠烈祠
作者：王策
朝代：清

庙枕秦淮路。是前贤、忠魂毅魄，旧凭依处。罗刹矶边黄礼部，死事英风千古。更堪叹、烈妻贞女。嚼齿握拳人不见，仗江头、断石传馀怒。三百载，血痕露。一家更代非深误。尚纷纷、捐躯湛族，掉头不顾。假使先生今日在，遗憾更难悉数。应哭杀、临春玉树。我向祠堂瞻拜罢，骤一天、苦雾飞寒雨。闪闪见，云旗舞。
贺新郎·渡江用吴惕庵韵
作者：王策
朝代：清

屈注天潢泻。爱吴儿、回帆捩柁，使船如马。雪壁银城开四面，极目混茫惊诧。坼吴楚、星辰分野。百代英豪潮打尽，让天吴、独作东南霸。谁共汝，争雄者。腰间宝剑千金价。待何时、燃犀直捣，蛟龙窟舍。东望海门涛万里，蜃气嘘成楼榭。映缥缈、扶桑人画。已分此身鱼钓老，笑乘风、破浪都虚话。好归去，一竿把。
贺新郎·燕子矶用前韵
作者：王策
朝代：清

滴翠岚光泻。鼓天风、下临无地，奔涛似马。石级千盘飞动势，想象英雄叱诧。猛气吸、吴山楚野。朅我来游斜日里，踞巉岩、脱帽谈王霸。旁竟若，无人者。十千好问垆头价。管今宵、醉眠何处，秋灯客舍。此地西风真恶剧，吹尽六朝亭榭。剩破碎、江山难画。太息古人吾不见，有心情、百种谁同话。长剑冷，不堪把。
贺新郎·研山堂席上赠歌儿阿陈
作者：王策
朝代：清

桂院秋如水。画廊边、幽泉皱石，湘纹明绮。密翠浓金香雾里，捧出羊车小史。按檀板、嫩莺声脆。憔悴鬓丝禅榻客，又一番、灯下消魂死。歌未阕，已沉醉。妙龄绝艺真无二。看当筵、轻嘲浅谑，总含深意。世上飘零惟我汝，难得今宵相对。休自逊、青衣班辈。丸髻清歌施粉黛，是六朝、名士都如此。聊一笑，我狂矣。
贺新郎·自金陵陆行至丹阳，马上口占用前韵
作者：王策
朝代：清

落日金波泻。晚风高、飘萧败叶，偏随病马。买得浊醪谋一醉，醉里据鞍悲诧。目断处、乱云平野。身在泥涂浑不觉，尚掀眉、自许骚坛霸。谁信是，非狂者。漫言婢价输奴价。怕而今、蛾眉燕颔，总沉茅舍。我有广寒修月斧，构尽凌云台榭。只依样、葫芦难画。今夜孤村荒店月，嘱哀蛩、莫絮伤心话。青衫泪，正盈把。
贺新郎·苦旱用前韵
作者：王策
朝代：清

细听村农说。太平年、五风三雨，滋麻润葛。不料江南今岁旱，占应昨冬无雪。渐列畈、秧拳黄发。拭破双眸云阵断，却朝看赤日宵看月。枉赛社，走笙瑟。泪携弱女前途别。卖豪门、情知骨肉，此生难合。且换青钱租老㹀，响动沟车龙骨。奈滴滴、浊浆将绝。再凿远滩通水线，讶泥乾、锸下如攻铁。鼻出火，背焦裂。
贺新郎·葺旧庐示稚子用前韵
作者：王策
朝代：清

祖德吾能说。忆当年、归耕谷口，浇瓜刈葛。种得梅花三十本，岁岁早春香雪。封老干、斑斓藓发。花里三间参佐屋，士龙居、独傍东偏月。最窈窕，又明瑟。音容十载泉台别。竟无端、破檐霜漏，坏墙风合。手缚把茅聊葺补，作苦全凭筋骨。要世守、门枢不绝。莫到儿曹抛掷易，学人家、驴券轻书铁。南村宅，竟瓜裂。
贺新郎·虔州感遇
作者：王策
朝代：清

太息人间世。忆同乡、前朝司马，上公门第。十万貔貅屯紫塞，一剑横空节制。叱诧处、风雷齐起。倏忽华堂生荆棘，断蓬寒、捲散群罗绮。山邱恨，几时洗。女孙远落天涯里。半生来、侯门厮养，秃襟盘髻。瞥遇风前谈乡邑，历历家门能记。说不尽、伤心情事。苦语未终忙摇手，泪呼君、住诉飘零意。我亦是，诸王裔。
贺新郎·被酒用《衍波词》韵
作者：王策
朝代：清

壮发摇千缕。尽猖狂、当筵射石，弓开没羽。掷下鸣髇倾玉斗，且共秋娘手语。翻一曲、吴歈白苧。不恨虎头迟食肉，恨蛾眉、埋没风尘去。谁解赏，柘枝舞。新词不入霓裳部。竟何妨、莎汀草濑，付之蛙鼓。昨夜春潮来拍岸，好理钓筒鱼扈。便长与、烟波作主。尽减才情增放诞，料痴奴、此愿天应许。边幅子，口犹乳。
贺新郎·赠戴南枝处士用前韵
作者：王策
朝代：清

旧事凭谁说。隔沧桑、何从物色，补锅披葛。不道遗民今尚在，半世吞毡啮雪。要力挽、千钧之发。花泪鸟惊诗有史，卷丛残、十甲编年月。悲惨甚，湘灵瑟。双台极目河山别。痛招魂、狂歌击石，雪飞冰合。金粟堆寒冬青死，更使行人销骨。料蜀井、于今焰绝。地老天荒无穷恨，绣苔生、屈煞床头铁。风夜吼，烛花裂。
踏莎行·次皋谟叔韵
作者：王策
朝代：清

短烛三条，冻梅一树。月痕窗外徐徐去。落灯天似晚秋寒，病春人卧消魂处。拨火香残，弹丝调苦。客愁央及啼鸦诉。梦中寻梦几时醒，小桥流水东风路。
透碧霄·羽良过话近事，兼悼云期，用查荎韵
作者：王策
朝代：清

记扁舟。马鞍落叶对言愁。山阳痛泪，黄垆苦语，霜月低留。无端别去，芙蓉冷香，又报新秋。念经年、鱼雁沈浮。况嵇亡阮夭，只君还是，吾党风流。愿长镵对把，开云锄雨，岁月两悠悠。怕盲飙、翻海岸，鲸浪猛、铁堤柔。泽中鸿雁，梦中风鹤，易阻清游。倍思量、旧日苏州。共徐陵把臂，寻诗柳市，买醉花楼。
采桑子
作者：王策
朝代：清

梨花羞作多情态，粉月帘栊。一色濛濛。费尽东风染不红。个人恰与花相似，笑里颦中。阁后屏东。一片真情冷处浓。
金人捧露盘·瞿留守祠用罗壶秋韵
作者：王策
朝代：清

野沙黄，鹃血紫，鬼燐红。记艰难、鱼水遭逢。挥戈挽日，箐烟蜑雨翼翔龙。黄支象马，朱旗展、七萃军容。骨自碎，睢阳垒；功难纪，未央钟。天南柱、劫火摧铜。云中金甲，至今崖海扈端宗。牙门宣国，毅魂立、铁骑呼风。
金明池
作者：王策
朝代：清

淡月飘灯，疏烟远水，还记送伊南浦。挽手处、寒梅未雪，看转眼、新荷弄雨。想重来、这样艰难，问当日、何事勤留不住。叹前约灯前，后期春后，总是荒唐言语。鬓影衣香今何许。剩亚字帘边，夕阳无主。绿阴外、东风如梦，双燕小、有书难与。更休言、此去非遥，算薄命能消，几回暂去。待花里逢时，阑干静处，细问随身鹦鹉。
金明池·龙洲道人墓用王叔闻韵
作者：王策
朝代：清

赵宋遗民，江湖寄客，灌莽荒墩一个。念半世、青衫红泪，哭不了、中原天堕。到如今、白骨空山，风云护、未许短犁耕破。叹青史遗文，多年读遍，此日墓门亲过。一盏椒浆浇道左。问浩气雄才，销沉何所。平吴志、功名未展；访戴梦、烟波长锁。剩斜阳、三尺荒碑，惹千载骚人，停鞭驻舸。也还胜兰亭，水声咽处，寂寞冬青花朵。
锁窗寒·新感用萧允之韵
作者：王策
朝代：清

玳匣尘封，何须更问，笛床棋道。韶香冶粉，不是无才吟到。为东风、日日吹愁，诗肠暗被春磨耗。待来朝、春去愁空，已剩落花烟草。怀抱。难消遣，记盘马长堤，杏鞯红好。横飞醉墨，粘湿当垆轻缟。怎眼中、不似心中，酒钱用尽胡姬老。傍斜阳、弄水江头，淡碧天容倒。
长亭怨慢·初夏用姜白石韵
作者：王策
朝代：清

恰一夜、雨收濛絮。清到南轩，见山窗户。掠水捎烟，燕雏轻俊，已如许。学人憔悴，算只有、芭蕉树。捲恨不成花，孤负了、东风来此。帘暮。向晚香寒处。闷把残葩细数。朱楼望远，应懊悔、金鞭轻付。念乡园、已入梅天，央鸠舌、催晴作主。莫多放暗阴，蒸黦绣衫红缕。
閒中好
作者：王策
朝代：清

閒中好，薄日晏眠温。落尽东篱菊，青山淡不言。
阮郎归·春游
作者：王策
朝代：清

辛峰石脚霁春泥。香红次第肥。樱桃露重杏烟低。新旸柳外迟。蛱蝶岸，鹭鸶矶。听莺斗草归。东风都上丽人衣。纸鸢无处飞。
飞雪满群山·咏烟用《湘瑟词》韵
作者：王策
朝代：清

荡漾花魂，低迷鸟梦，阴阴静锁朱阑。将无做有，似浓还淡，柳丝一桁新寒。瑶姬行雨过，珊珊映、云衣雾鬟。消魂尤在，水边清晓，山际夕阳间。还殢著、短亭青草路，弄三分掩冉，遮隔征鞍。暗笼风外，微沈月底，教人目断乡关。一天愁思远，正浮满、空庭夜閒。分将小影，博山炉畔仔细看。
高阳台·舟中用张玉田韵
作者：王策
朝代：清

远缕鹅黄，短篙鸭绿，东风稳放吴船。十里山光，诗情又入今年。桃溪竹坞谁家住，也莺声、一巷堪怜。簇青红，塔影春城，半裹轻烟。行行渐隔乡关路，但天低短草，霞没长川。知道来宵，孤帆更落谁边。且凭閒梦随轻撸，水云中、半晌清眠。莫伤心，虽有飞花，幸少啼鹃。
高阳台·芦花用吴梦窗韵
作者：王策
朝代：清

寻去非花，看来若梦，秋光散落溪湾。萧瑟离披，一天愁思回环。西风荡破潇湘色，淡濛濛、冷雁前山。最难禁，船在霜中，月在江干。天生一种凄凉性，惯烟迷似病，雨浥成瘢。纵使成林，依然丰骨清寒。水云路远家何在，黯消魂、柳外枫边。伴黄昏，渔火汀洲，宿鹭沙圆。
鹊踏花翻·刘阳废城望海
作者：王策
朝代：清

坏堞崩沙，断蓬枯草，残碑矗岸如人立。冥冥海气天风，澒洞喧豗，依稀铁马沙场集。掠波鲸鬣万旂殷，冲云鲎扇千帆黑。忆昔。多少长枪大戟。连营戍火戈船卒。而今昌国城荒，彭湖岛碎，月静龙宫笛。几行白雁叫寒秋，半天红浪煎斜日。
黄金缕·孤山
作者：王策
朝代：清

千顷湖光柔绿绉。冷入拳山，草木都清瘦。落日梅稍风满袖。绿阴青子刚如豆。
齐天乐·试茶沈家亭子用史梅溪韵
作者：王策
朝代：清

东风有信招游屐，梦趁蝶魂先去。酒盏权抛，茶经手挈，翠碾枪旗新雨。閒情自许。尽乞火村庵，问泉邻渚。就石支炉，瘦烟袅袅出深树。面城宛同物外，茅亭刚斗大，四山青聚。风物他乡，情怀春尽，嫌杀寻花双羽。诗题短柱。怕布袜青鞋，后期多阻。无限幽悰，对轻瓯絮语。
明妃怨
作者：王筠
朝代：清

紫台风急雁声愁，去国离家不自由。独有穹庐深夜月，清光不异汉宫秋。
夜课
作者：王箴舆
朝代：清

至老不相放，床头烂卷书。呼童乞火后，共妇剪衣初。夜气通灵府，清声入碧虚。陶家懒惰子，责让复何如。
奉酬鲁庶常启人
作者：王箴舆
朝代：清

前梦耶俞可若何，飓风吹起射工多。牴牾终为青苗社，谈笑犹存赤壁歌。堪许同心论寂寞，会揩善眼度婆娑。袖鞭一揖先归去，翻有离肠系汴河。
得归结庐先寄舍弟季亭
作者：王箴舆
朝代：清

鸾凰遗好音，众鸟鸣且悦。海鹏负青冥，塞鸿踏春日。延颈远罻罗，疾翮脱一发。露行早然犀，夜寐屡惊蝎。劳薪吹烬灰，膏雨濯余蘖。勒恩返旧山，焚香拜明佛。我本蓬蒿人，初心悔未决。念亲似秋草，应添头上雪。有弟如晨星，同系天边月。天南海水东，结庐白田北。疏凿泉平沼，艺植花连陌。绿塍阁始构，逐径户已辟。瞻望若堂封，隐念松楸侧。禄养就升斗，黾勉事行役。袖云嵩洛间，截竹淇源曲。牵羁竟一纪，婆娑大梁客。岂云隐已招，聊取肩可息。岂如彭泽田，亦有子云宅。民社任难仔，张弛事多忒。成贷蒙天慈，冥报垂先泽。余生幸在兹，抚膺怍畴昔。同父日余长，埙篪季与叔。萱草树之背，荆华粲在目。不见已三年，孟也鬓初白。叱驭敢希尊，学《易》冀景绩。于今誓墓人，苦心季应识。
得归结庐先寄舍弟季亭·其一
作者：王箴舆
朝代：清

鸾凰遗好音，众鸟鸣且悦。海鹏负青冥，塞鸿踏春日。延颈远罻罗，疾翮脱一发。露行早然犀，夜寐屡惊蝎。劳薪吹烬灰，膏雨濯余蘖。勒恩返旧山，焚香拜明佛。我本蓬蒿人，初心悔未决。念亲似秋草，应添头上雪。有弟如晨星，同系天边月。
得归结庐先寄舍弟季亭·其二
作者：王箴舆
朝代：清

天南海水东，结庐白田北。疏凿泉平沼，艺植花连陌。绿塍阁始构，逐径户已辟。瞻望若堂封，隐念松楸侧。禄养就升斗，黾勉事行役。袖云嵩洛间，截竹淇源曲。牵羁竟一纪，婆娑大梁客。岂云隐已招，聊取肩可息。岂如彭泽田，亦有子云宅。民社任难仔，张弛事多忒。成贷蒙天慈，冥报垂先泽。余生幸在兹，抚膺怍畴昔。同父日余长，埙篪季与叔。萱草树之背，荆华粲在目。不见已三年，孟也鬓初白。叱驭敢希尊，学《易》冀景绩。于今誓墓人，苦心季应识。
晓渡黄河
作者：王箴舆
朝代：清

是日出河口，超然益耳目。久不见东流，寒光夺晨旭。其声烂不收，澒洞若犄角。我心际无外，幻想九丁凿。自天而下之，中凡几万曲。一气所簸扬，何须辨清浊。古来大圣人，疏排绝梱束。孔德斯为容，控搏乃相触。海上有神仙，周天无可欲。无欲斯无为，无为化自足。
立秋后一日雨
作者：王箴舆
朝代：清

乍可秋情隔夜生，风初拂拂雨初清。似将几点芭蕉上，绘出虚堂一种声。
青州道中见诸山
作者：王箴舆
朝代：清

遥见城南山，瞳曚日方陟。山气喷山烟，山烟幂山色。譬如好画手，间有无意墨。有意无意间，能著空中力。昭融散若整，蕴蓄出犹入。盎然已在前，揽之不可即。若叩诸山名，山名无一识。
减字木兰花
作者：王素音
朝代：清

尘沙障眼。细计来程家渐远。野草闲花。不见当年阿母家。诗题古驿。鸡骨柔情无笔力。锦字偷裁，立到黄昏雁不来。
良乡琉璃河馆壁题诗三首并序
作者：王素音
朝代：清

愁中得梦失长途，女伴相携听鹧鸪。却是数声吹去角，醒来依旧酒家胡。朝来马上泪沾巾，薄命轻如一缕尘。青冢莫生殊域恨，明妃犹是为和亲。多慧多魔欲问天，此身已判入黄泉。可怜魂魄无归处，应向枝头化杜鹃。
良乡琉璃河馆壁题诗三首并序·其一
作者：王素音
朝代：清

愁中得梦失长途，女伴相携听鹧鸪。却是数声吹去角，醒来依旧酒家胡。
良乡琉璃河馆壁题诗三首并序·其三
作者：王素音
朝代：清

多慧多魔欲问天，此身已判入黄泉。可怜魂魄无归处，应向枝头化杜鹃。
良乡琉璃河馆壁题诗三首并序·其二
作者：王素音
朝代：清

朝来马上泪沾巾，薄命轻如一缕尘。青冢莫生殊域恨，明妃犹是为和亲。
金陵妙相庵联
作者：王紫仙
朝代：清
体裁：联

燹前楼阁未成灰，只剩得半折磬，一卷经，五更钟，六月凉风，三冬积雪；雨后园林无限好，最爱是百本蕉，千条柳，万竿竹，数声啼鸟，几寸游鱼。
庐郡双忠祠铁像联
作者：王紫园
朝代：清
体裁：联

吁，某虽不是好官，非尔这个畜生，何至牵连至此；呸，我自甘为蠹役，若你稍省人事，胡为败坏如斯。
挽左宗棠联
作者：王紫田
朝代：清
体裁：联

眼中人立脚谁牢，四顾茫茫，独有千秋昭日月；天下事放心不下，孤忠耿耿，弥留一语动风云。
哭师二首
作者：王紫绶
朝代：清

生死亲营一亩宫，瓣香谁解为南丰。敢云狸首斑为美，常恐牛眠卜未工。门下易名萧颖士，帐前负笈马扶风。吹台赋罢人何往，呜咽黄流水自东。高枕加餐二十秋，炙鸡絮酒冷松楸。凭将夫子呼杨震，不见藐孤哭邓攸。生死情难忘北面，往来路易恸西州。树头何必千金剑，岁岁为添土一抔。
哭师二首·其一
作者：王紫绶
朝代：清

生死亲营一亩宫，瓣香谁解为南丰。敢云狸首斑为美，常恐牛眠卜未工。门下易名萧颖士，帐前负笈马扶风。吹台赋罢人何往，呜咽黄流水自东。
哭师二首·其二
作者：王紫绶
朝代：清

高枕加餐二十秋，炙鸡絮酒冷松楸。凭将夫子呼杨震，不见藐孤哭邓攸。生死情难忘北面，往来路易恸西州。树头何必千金剑，岁岁为添土一抔。
喜孙徵君复归夏峰
作者：王紫绶
朝代：清

月出夏峰空，风高乔木冷。夜来雪色多，门外添人影。白云不在山，松顶一巢间。昨夜海风至，翩翩带鹤还。
喜孙徵君复归夏峰·其一
作者：王紫绶
朝代：清

月出夏峰空，风高乔木冷。夜来雪色多，门外添人影。
喜孙徵君复归夏峰·其二
作者：王紫绶
朝代：清

白云不在山，松顶一巢间。昨夜海风至，翩翩带鹤还。
旧宫人
作者：王紫绶
朝代：清

旧日常随玉辇游，朝钟暮管夜箜篌。闲来细语繁华事，不尽神宗四十秋。景阳宫井出云鬟，秦帝衣裳卷不还。碧玉搔头镌赐字，朝来易米到人间。
旧宫人·其一
作者：王紫绶
朝代：清

旧日常随玉辇游，朝钟暮管夜箜篌。闲来细语繁华事，不尽神宗四十秋。
旧宫人·其二
作者：王紫绶
朝代：清

景阳宫井出云鬟，秦帝衣裳卷不还。碧玉搔头镌赐字，朝来易米到人间。
登嵩岳绝顶
作者：王紫绶
朝代：清

独倚中天览大荒，西来秋色更苍苍。日翻木叶红千顷，雨过芙蓉翠几行。玉女寒棂惟皎月，汉皇辇路满清霜。回看磴道深无际，转欲凌风渡铁梁。
送李霖九时由凤翔少参谪汉中
作者：王紫绶
朝代：清

纱笼诗句壁曾留，满目苍凉感旧游。函谷主人关令尹，扶风属吏汉诸侯。莲花云黑三秦雨，栈道霜红万木秋。梦里不知君去远，更随明月到梁州。
送潘世衡内陟少宗伯
作者：王紫绶
朝代：清

从龙仗策自关东，江上频行御史骢。钱谷暂烦萧相国，仪文终藉叔孙通。百年礼乐方开辟，一代车书欲混同。天子垂裳问民事，入朝应奏未央宫。
酬张元公中丞自秦抚移豫见怀
作者：王紫绶
朝代：清

八郡诸侯百二同，秦中才罢又天中。河流犹带东西陕，云气忽来大小嵩。梁苑楼台新挂月，隋堤杨柳细摇风。信陵食客多如许，座左犹云待老翁。
挽张之洞联
作者：王纲
朝代：清
体裁：联

保障东南，以维持全局，深明经术，以决断大疑，勋业烂然，两字易名非溢美；服官至久，而殖产不封，荐士最多，而立朝无党，生平自审，千秋定论付知音。
菩萨蛮（侄寿伯）
作者：王绍
朝代：清
体裁：词

天正朔旦开新历。吾家伯父长生日。兰玉傍庭阶。称觞特地来。后年逢七十。今岁瞻南极。南极寿星宫。分明矍铄翁。
丙子1816巡台初抵澎湖
作者：王绍兰
朝代：清

乍经沧海到澎阳，岛屿青青水一方。奉使东瀛持虎节，安流南纪靖龙堂。天生绝险山河固，运际文明日月光。努力诸君劳镇抚，輶轩载笔颂平康。
客有谈洞庭之胜者赋此奉简
作者：王绍燕
朝代：清

我生井蛙拘一经，抵掌喜听谭洞庭。苍梧帝子不可遇，何年看遍君山青。岳阳楼上溯张李，妙句惊人一篇耳。沈吟更读《离骚》经，千古流传傥如此。我闻斑竹犹昔时，湖光皱绿澄玻璃。八百里中淼浸月，月影倒空楼阁奇。长堤偃虹天低处，大江东过武昌去。曹公洲前常朗吟，铜鼓雷文为谁铸。木叶飘下秋波心，船樯鸦尾衔烟岑。鱼龙夜静布帆落，鸿雁霜寒湘水深。人生百年祇过客，越浦吴山尽陈迹。借问荆关堪卧游，生绡许拂三百尺。九疑峰峻那须论，云梦迷离当气吞。眼中历历谁落笔，更吹铁笛开芳樽。
延平舟次听榜人歌陈将军遗事慨然为赋
作者：王绍燕
朝代：清

剑州山水天下奇，生长闽南愁未知。春风北鸿不得意，暑雨归来溪涨时。青山蹀躞向东去，孤城高扼鸟飞处。千仞峰峦双塔存，怪石巉巉凿烟树。浪花倒摇山影奔，滩前舟子如云屯。撑篙注眼默相视，侧照落日翻金盆。两岸啾啾鸟啼绝，百世茫茫几人杰。回忆当年陈将军，不归中原归窟穴。荒陵白骨成古丘，阴风吹月声{风穸}飂。淮右群雄问何在，开平勋业沈泡沤。元明往事莫长叹，一方自霸震乡闬。至今父老矜传闻，坐看江流日汗漫。
延平舟次听榜人歌陈将军遗事慨然为赋
作者：王绍燕
朝代：清
体裁：古风

剑州山水天下奇，生长闽南愁未知。春风北鸿不得意，暑雨归来溪涨时。青山蹀躞向东去，孤城高扼鸟飞处。千仞峰峦双塔存，怪石巉巉凿烟树。浪花倒摇山影奔，滩前舟子如云屯。撑篙注眼默相视，侧照落日翻金盆。两岸啾啾鸟啼绝，百世茫茫几人杰。回忆当年陈将军，不归中原归窟穴。荒陵白骨成古丘，阴风吹月声■飂。淮右群雄问何在，开平勋业沈泡沤。元明往事莫长叹，一方自霸震乡闬。至今父老矜传闻，坐看江流日汗漫。
自城南傅家村归
作者：王绍燕
朝代：清

晚自城南十里归，酿霜天气冷侵衣。三间茅屋炊烟起，一带寒林落叶稀。世事尽从流水去，客心翻逐暮云飞。不贪秉烛游清夜，尚有流光月照扉。
九日登八咏楼同仲兄作
作者：王继谷
朝代：清

木落废城秋，关山一雁愁。大溪环屈曲，败叶舞飕飗。风雨重阳酒，巾裾八咏楼。凭栏吹铁笛，万里湿云收。
感知一首酬李㤅伯先生
作者：王继谷
朝代：清

乘槎欲访三神山，蓬莱咫尺风引还。炼石五色亦何有，谁信娲皇补天手。山林钟鼎两不成，何如独坐援孤琴。醉折幽兰弹古调，空山寂寞无知音。昨者别兄偶弄指，天风海涛入焦尾。余音袅袅千里闻，谁识天涯有钟子。先生当世推经神，主持坛坫三十春。忽听巴音和白雪，喜舞奚翅登龙门。中散许传《广陵散》，一洗俗耳筝琶新。瓦釜雷鸣奚足论，得一知己死何恨。一弹再鼓忘形骸，孤月寥天印方寸。
舟中遣兴
作者：王继谷
朝代：清

霜雁一声唳，白云天际流。橹摇新涨软，江借晚枫秋。强酒为寻梦，围棋暂避愁。前湾知泊处，落日破帆收。
萧山道中
作者：王继谷
朝代：清

大江日落暮烟凝，估舶家家欲上镫。残柳疏星帆影卸，乱鸦声里到西兴。
镜湖即目
作者：王继谷
朝代：清

故乡风景认依稀，曲曲陂塘雪鹭飞。万户稻蓬围蔀屋，半湖菘翠荡柴扉。黄花紫蟹酒初熟，红树碧溪鲈正肥。津鼓一声星几点，卧吹铜笛夜船归。
丙子下第感赋
作者：王继香
朝代：清

依然毷氉醉春风，怕见霜蹄蹴落红。岂有方干登上第，何烦阮籍哭途穷。天涯作客逢春暮，独夜思家况病中。一枕朦胧浑不觉，梦魂飞逐海潮东。赚杀燕台郭隗金，轮蹄蹀躞到而今。丹青妄冀收凡骨，磁石原难引曲针。独向风尘伤茧足，轻违定省亦何心。祇应散发东归去，醉抚成连海上琴。
丙子下第感赋·其一
作者：王继香
朝代：清

依然毷氉醉春风，怕见霜蹄蹴落红。岂有方干登上第，何烦阮籍哭途穷。天涯作客逢春暮，独夜思家况病中。一枕朦胧浑不觉，梦魂飞逐海潮东。
丙子下第感赋·其二
作者：王继香
朝代：清

赚杀燕台郭隗金，轮蹄蹀躞到而今。丹青妄冀收凡骨，磁石原难引曲针。独向风尘伤茧足，轻违定省亦何心。祇应散发东归去，醉抚成连海上琴。
午门迎驾恭纪
作者：王继香
朝代：清

一鞭风月鬯𫍀怀，镫仗纵横夹道排。贴地霜华尘不起，轻车轧轧上天街。行行绕道出长安，缓步虹桥过石栏。踏遍午门门外月，一房炉火待迎銮。两行星燧问霓旌，鸡唱东方尚未明。万骑趋风千仗肃，耳根但听马蹄声。龙楼凤阙郁崔巍，钟奏重门已洞开。警跸渐稠人渐密，红云高拥翠华回。
午门迎驾恭纪·其一
作者：王继香
朝代：清
体裁：古风

一鞭风月鬯■怀，镫仗纵横夹道排。贴地霜华尘不起，轻车轧轧上天街。行行绕道出长安，缓步虹桥过石栏。踏遍午门门外月，一房炉火待迎銮。
午门迎驾恭纪·其一
作者：王继香
朝代：清

一鞭风月鬯𫍀怀，镫仗纵横夹道排。贴地霜华尘不起，轻车轧轧上天街。行行绕道出长安，缓步虹桥过石栏。踏遍午门门外月，一房炉火待迎銮。
午门迎驾恭纪·其三
作者：王继香
朝代：清

日出烟开驾返宫，退班珂马各西东。似闻壤叟辕童语，此后年年报屡丰。
午门迎驾恭纪·其二
作者：王继香
朝代：清

两行星燧问霓旌，鸡唱东方尚未明。万骑趋风千仗肃，耳根但听马蹄声。龙楼凤阙郁崔巍，钟奏重门已洞开。警跸渐稠人渐密，红云高拥翠华回。
次韵简书衡
作者：王继香
朝代：清

可是天台再见身，匡时策待万言陈。功名唾手才何健，书卷罗胸语自真。万里鲲鹏腾渤澥，九秋雕鹗出风尘。缅怀三世循良传，明德由来有达人。许君说字郑君笺，文是坡仙诗阆仙。独契聃龙惊俗眼，同师执象亦前缘。太原宗派遥遥共，中散歌行字字圆。会看安排作元宰，孝先先播《咏梅》篇。
次韵简书衡·其一
作者：王继香
朝代：清
体裁：七言律诗

可是天台再见身，匡时策待万言陈。功名唾手才何健，书卷罗胸语自真。万里鲲鹏腾渤澥，九秋雕鹗出风尘。缅怀三世循良传，明德由来有达人。
次韵简书衡·其二
作者：王继香
朝代：清
体裁：七言律诗

许君说字郑君笺，文是坡仙诗阆仙。独契聃龙惊俗眼，同师执象亦前缘。太原宗派遥遥共，中散歌行字字圆。会看安排作元宰，孝先先播《咏梅》篇。
海舶遣怀
作者：王继香
朝代：清

屈指乘楂第七回，求仙何处觅蓬莱。百年身世浮名误，万里风涛倦眼开。帆影和云随日落，浪花如雪拍天来。舵楼泼墨馀豪兴，漫向龙门感暴䰄。
秋晚归棹
作者：王继香
朝代：清

病起出访友，一棹乘风轻。回舟趁斜照，秋气分外清。遥山何蜿蜒，秀极不可名。层云漏日气，白如匹练横。风禾翻青黄，霜枫交碧赪。澄江泻浩瀚，长桥势如扃。菱罫迷归途，鸥凫导之行。港曲农户聚，树古村社灵。隔坞动歌吹，渔唱若为赓。莫色苍然来，勌羽还林坰。日落万象隐，但见佛火明。一星冷萤度，四野寒螀鸣。掩篷瞑趺坐，身仄心转平。须臾达北郭，街？方初更。昏黄叩关入，夜市镫荧荧。
秋晚归棹
作者：王继香
朝代：清
体裁：古风

病起出访友，一棹乘风轻。回舟趁斜照，秋气分外清。遥山何蜿蜒，秀极不可名。层云漏日气，白如匹练横。风禾翻青黄，霜枫交碧赪。澄江泻浩瀚，长桥势如扃。菱罫迷归途，鸥凫导之行。港曲农户聚，树古村社灵。隔坞动歌吹，渔唱若为赓。莫色苍然来，勌羽还林坰。日落万象隐，但见佛火明。一星冷萤度，四野寒螀鸣。掩篷瞑趺坐，身仄心转平。须臾达北郭，街�方初更。昏黄叩关入，夜市镫荧荧。
题徐渭故居联
作者：王继香
朝代：清
体裁：联

数椽风雨，几劫沧桑，想月中跨鹤来归，诗魂当下陈蕃榻；半架青藤，一池乳液，看石上飞鸿留影，名迹应光越绝书。
丁洲怀古
作者：王绪
朝代：清

特统精兵御上游，笳吹先遁惊若鸥。
扬州空把残旗耀，赢得舟中骂不休。
悼夫子
作者：王绮
朝代：清

挑镫独写奠夫文，绣阁沈沈闇闭门。一字一珠一点泪，九原君定有知闻。
深秋塞外怀于根楚中却寄
作者：王绳曾
朝代：清

征雁嘹唳高秋，楚天极望云悠悠。君非落帆鹦鹉洲，定应载酒黄鹤楼。楼前江水荡胸臆，天外横岳明双眸。忆昨蓟门雪，数里阻道周。闻子忽南行，惝恍心神愁。短歌遗我告我别，读之涕泗交横流。何事燃灵犀，深渊照潜虬。何用铸古鼎，魍魉穷雕搜。凤凰翔兮足千仞，好凭百鸟鸣喧啾。直道而行总乖隔，惟有江山风月囊中收。策杖重寻苏李迹，高吟怀古遥相酬。以我鹪栖林，又如鱼中钩。霜寒白草折古塞，沙昏牧马嘶荒丘。洞庭始波木叶脱，子境有此凄凉不？如何同心侣，睽阻生离忧。仲宣苦依人，长卿亦倦游。冀骏途穷长坂蹶，湘瑟声杳空江浮。平生志气向谁尽，黄金掷牝将何求？终发与子返归辙，五湖眺览携筇高上龙峰头。仰天相视一啸，万壑欲动见飕飕。
中秋闱中陪家贻上郑次公两主考公宴贡院
作者：王维坤
朝代：清

峨嵋天际月华凉，同上南楼望帝乡。东壁云霞新翰墨，西风禾黍旧宫墙。鱼凫乍辟怜三户，骏骨难求负九方。惟有百花潭尚在，共携杯酒问沧浪。河汉遥连凤阙边，使星久已见双县。何期作赋来王粲，更向传经识郑玄。驷马风流余蔓草，卧龙祠庙老啼鹃。天涯难聚西园侣，珍重婵娟一夜圆。
中秋闱中陪家贻上郑次公两主考公宴贡院·其一
作者：王维坤
朝代：清

峨嵋天际月华凉，同上南楼望帝乡。东壁云霞新翰墨，西风禾黍旧宫墙。鱼凫乍辟怜三户，骏骨难求负九方。惟有百花潭尚在，共携杯酒问沧浪。
中秋闱中陪家贻上郑次公两主考公宴贡院·其二
作者：王维坤
朝代：清

河汉遥连凤阙边，使星久已见双县。何期作赋来王粲，更向传经识郑玄。驷马风流余蔓草，卧龙祠庙老啼鹃。天涯难聚西园侣，珍重婵娟一夜圆。
和答凌玉见送兼怀沈绎堂之作
作者：王维坤
朝代：清

高士春山长薜萝，又披疏雨唱骊歌。龙文宝气来茅屋，马首风沙指大河。别绪桃花潭尚浅，怀人《杕杜》赋偏多。相逢为说君诗好，不数中原旧李何。
寄慰乾一落第
作者：王维坤
朝代：清

当年交臂许云龙，太息名高未易逢。我辈都非食肉相，古人常作酒家佣。三巴二月莺千啭，万里双鱼泪一封。何处相思不相见，梓江迢递剑门重。
寄申三太史随叔时病假归里
作者：王维坤
朝代：清

骑驴供奉午桥东，谢傅声歌孰与同。为恐黑头难早相，且从白社侣生公。千门柳色沙村雨，十里荷香水阁风。岂似蛮荒愁苦吏，感春独泣乱山中。
清明书感
作者：王维坤
朝代：清

稠桑密蔓翠遥遥，独坐空堂对泬寥。风雨愁连小寒食，乡关泪溅闰花朝。万山重复皆遮眼，五斗凄凉尚折腰。手种长乡山畔柳，为谁攀尽最长条。
登大伾同孙右汉
作者：王维坤
朝代：清

欲识山容十载余，东风杖履任徐徐。下方钟磬前朝寺，绝壁龙蛇何代书。马鬣已平襄敏墓，莺声空吊次楩居。凭高看足春光好，谁向峰头结草庐。
舍弟晚至昭署
作者：王维坤
朝代：清

破壁坐萤火，空堂鸣马蹄。凉乘文水上，远自剑门西。辛苦怜吾弟，饥寒愧老妻。何期今夜酒，同醉玉绳低。
除夕
作者：王维坤
朝代：清

眼底年光尽，家人真不来。西川兵火后，无复望乡台。
遣兴寄杨子常先生
作者：王维宁
朝代：清

闲来窗下枕书眠，一榻清风五柳烟。松籁忽生茶鼎内，桐阴半落笔床前。莲花结社思陶令，柿叶供书想郑虔。本欲解嘲无可解，醉余还展子云篇。
奉题赠中宪大夫四川崇庆州牧常君殉难纪略后
作者：王缵祖
朝代：清

长白之山何灵长，磅礴郁积坤维张。蔚为哲人应国运，久与青史争辉光。其中常公更杰出，实亶灵秀摛文章。受天者多积者厚，忠诚贯日垂寒芒。西酋内叛连外寇，如兽困斗寒灰扬。大军从天初未下，据守犹赖川兵彊。重关自闭蜀道磴，转输宁效乌巢粮。公当度支给军饷，枝兵昔岭勤持防。蜂嚣蚁聚忽蹂躏，只手莫挽颓波狂。公曰义在何所避，一呼奋臂横衣当。风雷咤叱出众力，手刃不数魔头僵。酋师肆毒交石矢，袒背谁辨尉迟创。稽首北面再拜绝，臣节已尽无他肠。一军感激少生气，官许殉国民知方。沙虫猿鹤与同化，正气千尺排天阊。覆军偾事古所戒，要与文职无相伤。守土之臣死所死，昔训若鉴明且彰。卞袁遗事昭简册，张许精爽留睢阳。常公忠烈与之并，英风毅气无低昂。天子褒嘉慰忠节，祀祠敕建浣花旁。西充惠爱千载遗，立像歌哭崇祠堂。他年桂旗下风雨，万灵奔走驰车骧。峨眉云高接瀚海，清节两地悬秋霜。
舟过四顶山
作者：王美銮
朝代：清
体裁：七言绝句

晓辞岚翠快扬舲，无事支颐睡不醒。偶尔开窗看风色，四围山色入湖青。
秋日同范雨村游铁佛寺
作者：王翼凤
朝代：清

秋山入未深，黄叶落已半。遥遥人境心，似为云隔断。沿溪闻清澌，寒蒋覆凌乱。香刹丛林间，客至鸟方散。林沈古佛堂，青萝掩经幔。但闻候虫移，不觉时序换。宇宙夫何常，悲哉气先涣。愿假虚无缘，一证诸有观。卓性澄锡泉，冥身脱尘绊。共指娑罗阴，寥音迟来雁。
至后一日郊外
作者：王翼凤
朝代：清

至后阳回草蕴青，晴光破腊放郊坰。间乘短步寻幽径，兴到孤吟坐野亭。江上几时逢谢尚，山中抵死学刘伶。粗疏自分身成弃，不是鸿飞意在冥。
题刘楚桢先生江淮泛宅图
作者：王翼凤
朝代：清

举家惬清尚，扁舟意如此。明月秋复春，沧波一千里。来往随云涛，凉风片帆驶。借问何卜居，詹尹未容拟。逦迤南北山，天转翠屏里。相逢尽渔钓，琴樽答烟水。自言河决流，频年罢于耜。漂摇尽室行，浪迹靡乌止。射阳田边宅，绿树今已矣。披图怀伊人，宛然蒹葭涘。雁晚长不归，洄溯傥有以。谁歌沧浪清，涩缨劝君起。
鹦鹉洲吊祢处士
作者：王翼凤
朝代：清

广筵赋鹦鹉，手笔抗徐刘。鼓吏不能辱，网罗轻自投。皇居思宝璞，天汉待华骝。一殒芳洲草，青青万古愁。
自竿涧岭鳌鱼沟至古北口作
作者：王翼孙
朝代：清

雄关古北从来险，此日经临转觉平。竿涧盘旋乘月过，鱼沟曲折溯风行。隔山老树连云暗，满涧春冰带水鸣。回首从官皆下马，笑他输与瘦书生。
过丈烟台
作者：王翼孙
朝代：清

石磴连云上，烟岚几丈疑。山深多好树，地僻有灵芝。果熟猿先摘，花开蝶未知。老僧无个事，勤护海棠枝。
客座联
作者：王耀辰
朝代：清
体裁：联

君子之交淡如水；大夫无故不杀羊。
过夹马营
作者：王者政
朝代：清
体裁：诗

洛阳桥下客车轻，缭绕清风夹马营。方面孰知天子贵，中原共祝圣人生。推心洞启重门钥，把酒能消五代兵。身上黄袍谁替著，英雄本色自光明。
朱文公祠梅花
作者：王联登
朝代：清

海外巡檐笑几回，南枝开尽北枝开。参差造物非无意，知是风流太守来。冷落风尘漫自轻，春来占断自分明。广平赋就成佳话，铁石心肠更有情。海滨聊作美人家，醉后更阑月影斜。恼得诗人缘底事，请君试看典型花。乘兴寻芳共举樽，罗浮花下醉黄昏。夕阳掩映佳人影，莫认亭亭倩女魂。
朱文公祠梅花·其一
作者：王联登
朝代：清

海外巡檐笑几回，南枝开尽北枝开。参差造物非无意，知是风流太守来。
朱文公祠梅花·其三
作者：王联登
朝代：清

海滨聊作美人家，醉后更阑月影斜。恼得诗人缘底事，请君试看典型花。
朱文公祠梅花·其二
作者：王联登
朝代：清

冷落风尘漫自轻，春来占断自分明。广平赋就成佳话，铁石心肠更有情。
朱文公祠梅花·其四
作者：王联登
朝代：清

乘兴寻芳共举樽，罗浮花下醉黄昏。夕阳掩映佳人影，莫认亭亭倩女魂。
丹阳月夜
作者：王肇
朝代：清

辞家未云迈，愁思如春长。谁能见明月，而不念故乡？舟子掩篷卧，露下凝清霜。出我瓮中酒，斟酌此清光。忽闻高楼笛，一曲何悠扬！飞音过水来，缭绕清川旁。仿佛《折柳曲》，使我中情伤。明发又移棹，回首天苍茫。
书吴词山诗后
作者：王肇奎
朝代：清
体裁：七言律诗

梅福求仙去绝踪，赵歧微服作人佣。空闻东海填冤鸟，未见南阳起卧龙。旷野悲歌风四起，荒江愁卧日高舂。卷诗自负千秋业，杯酒难浇块垒胸。
春朝阁中作
作者：王肇奎
朝代：清
体裁：古风

夜听阁外雨，朝看阁外山。青苍百余里，拱揖襟带间。霭霭春云薄，悠悠野径还。偶然纵遐瞩，适与心为欢。高陇麦已秀，谷鸟声犹寒。群动各顺时，胡为闭荆关。
挽曾纪泽联
作者：王肇鋐
朝代：清
体裁：联

宋时范忠宣，昭代刘文清，与公家世相同，五大洲出建奇勋，独让贤侯千古；书上韩荆州，士荐孔北海，愧我深恩未报，三神山惊传噩耗，顿倾广厦万间。
挽曾国荃联
作者：王肇鸿
朝代：清
体裁：联

栽培厚德拟生成，方冀九龄锡嘏，杖履长依，讵料泰山颓，吾将安仰；伯仲大名垂宇宙，回思六月出车，勋劳如昨，既为天下痛，亦哭其私。
贺王正雅入学联
作者：王育昌
朝代：清
体裁：联

童子冠军，十二年前惭此座；亚洲靖难，九千里外望吾宗。
书兴
作者：王至淳
朝代：清

重重云树四围遮，心喜年来远世华。饮酒须寻陶令宅，读书思向邺侯家。雨馀破屋生秋菌，风过閒塘落野花。信是幽人清兴好，又随农父话桑麻。
晚吟
作者：王至淳
朝代：清

散步平湖岸，烟波浩渺中。月明天在水，云断树浮空。吹笛惊山鹿，弹琴送渚鸿。时来坐幽阁，孤寂与谁同。
将往金陵留别鄂中诸友
作者：王至甸
朝代：清

虚舟原不系，来去只随缘。惜此苔岑好，要之金石坚。东风白门柳，斜日汉阳船。一别情何极，相思鼓七弦。
杂录道藏因以自嘲
作者：王至甸
朝代：清

《五千言》亦归无极，三十年来访太初。今日定教蠹鱼笑，又翻绿字写仙书。
水云亭
作者：王至甸
朝代：清

爽气忽无际，水云如许青。松高荫萝幄，塔远戛风铃。
画梅一枝题赠潘恂九还巴陵
作者：王至甸
朝代：清

秋风满襟袖，归棹洞庭阴。一醉写疏影，岁寒盟此心。
秋夜读道藏有作
作者：王至甸
朝代：清

探得玄珠道眼醒，庚申空守只劳形。忽然虚室夜生白，自诧灵台火养青。大月危楼堪独啸，天风高笛落残星。无人解我还丹诀，试取微吟记画屏。
种松图陈雪盦属题
作者：王至甸
朝代：清

雪盦先生今之豪，须眉奇古声价高。一枝铁笔轶斯相，贫老但爱听松涛。清风明月不须买，突兀双龙知几载。自言手种向空山，一醉松阴化云海。虬枝压檐青复青，毛公服松能变形。他年袖石乞篆刻，荷锸还从掘茯苓。
秦淮秋感
作者：王至甸
朝代：清

翩翩野鹤无归处，五岳云烟脚底生。飞落江南人不识，春潮犹打石头城。劫后楼台感不胜，卅年如梦数中兴。红桥西去垂杨老，照尽沧桑几处镫。旧院风流尚管弦，黄冠云水亦华颠。卧吹横笛淮波晚，一舸重来自在眠。江花暮合水烟疏，门绕青溪认旧居。醉眼迢迢凝望久，夕阳多是六朝馀。
秦淮秋感·其一
作者：王至甸
朝代：清

翩翩野鹤无归处，五岳云烟脚底生。飞落江南人不识，春潮犹打石头城。
秦淮秋感·其三
作者：王至甸
朝代：清

旧院风流尚管弦，黄冠云水亦华颠。卧吹横笛淮波晚，一舸重来自在眠。
秦淮秋感·其二
作者：王至甸
朝代：清

劫后楼台感不胜，卅年如梦数中兴。红桥西去垂杨老，照尽沧桑几处镫。
秦淮秋感·其四
作者：王至甸
朝代：清

江花暮合水烟疏，门绕青溪认旧居。醉眼迢迢凝望久，夕阳多是六朝馀。
赠友人冯集梧
作者：王至甸
朝代：清

春风吹我过君家，门外人惊三朵花。一笑不知谁醉醒，相携重与数年华。松窗对酒听新雨，蜡屐寻山入晚霞。拟抱青琴鼓招隐，知君久已厌筝琶。
赵季和刻青田石章见赠时将归蜀因为诗以报之
作者：王至甸
朝代：清

法古以神不以迹，赵君篆入斯冰室。十年悬腕如拨镫，一刀凿透青田石。翩翩野鹤初飞回，脱手赠我疑琼瑰。自嫌雕刻壮夫耻，笔力真可回云雷。文三桥，王山麓，当年此技称绝工。江山跌宕有寒饿，而君莫叹相如穷。叙州风，雅州雨，临邛垆头酒如乳。还家一醉对文君，却胜黄冠作羁旅。此别重逢复几年，相看黯黯俱华颠。傥思老朽诗情苦，乞与巴东十万笺。
过惠阳花隐洲
作者：王至甸
朝代：清

曲曲林亭澹澹春，水声花影四无邻。明年石上寻鸿爪，谁识玄都旧道人。
拜谒禹庙恭题
作者：王致中
朝代：清
体裁：七言律诗

几年披籍诵平成，今日登临快夙盟。不为探奇寻宿海，应知荒度奠民生。双开峭壁天工巧，九折黄流地轴明。明德馨香延万世，后人思报荐江蘅。
曹仁宪谨荣寿歌一首
作者：王致中
朝代：清

德遍一州兮恩崇，寿比南山兮愿同。既循良兮罕觏，今欣欣兮我公。公文章兮建安骨，少夺魁兮步金阙。选无双兮来闽粤，县而州兮功不伐。不阿势兮不气矜，不沽誉兮不争能。孰比直兮朱丝绳，孰比洁兮玉壶冰。群黎安堵兮犬不惊，奸宄潜消兮赖长城。兴塾兮村落书声，定课兮文甲落成。未际我公之寿辰兮，四境扬仁。愿精神之永固兮，岁月长春。忽华诞之正值兮，星耀汉津。如千寻之老柏兮，盖影龙鳞。如千岁之椿树兮，盘郁轮囷。爰献霞觞兮菊水，爰歌葛藟兮福履。罗拜一堂兮屈指，彭铿八百兮共纪。既幸邂逅兮披云，不惜鄙陋兮扬芬。十三作会兮文马前勋，我公英英兮何让诸君。
普安观
作者：王致礼
朝代：清

攀枝踏石陟层巅，斗室悠然别有天。趺坐片时心顿静，世人漫道我逃禅。
挽张百熙联
作者：王良弼
朝代：清
体裁：联

后阮太傅而来，教育兴贤，粤东名宦两文达；与范少伯同铸，图形遗爱，荆南间气一伟人。
环山胜景
作者：王良谷
朝代：清

三青高岭峙东西，岭上风光一望齐。千顷绿畴平似掌，蒙蒙春雨动春犁。
一剪梅
作者：王芑孙
朝代：清
体裁：词

月罅烟棱香雾交。燕借楼侨。鹤傍厢调。嫩晴三日贺花朝。碧响筼箫。紫响檀槽。添助春声一倍娇。防煞莺捎。耐煞蜂嚣。费春多处是缃桃。蝶慰花劳。鹃詈春刁。
三字令
作者：王芑孙
朝代：清
体裁：词

花隐现，月微茫。是山塘。莺百掠，燕三商。卖茶馆，散花场。玉兰房。搀宿鹭，罩垂杨。争雨隙，就烟当。阊门估，荡湖娘。共风凉。
临江仙
作者：王芑孙
朝代：清
体裁：词

砚北香南缘分，莺前燕后年庚。与他商略好心情。唤猫银杏树，擒蝶牡丹棚。欢极例增惆怅，从前何事因循。便携紫玉谱双声。鹦哥常独自，多恐妒难胜。
临江仙
作者：王芑孙
朝代：清
体裁：词

蕙意雪中潜甲，梅心风外伶丁。如何昨事已前尘。帐欹花一角，阑摺月三层。频向东皇致语，夜来新梦无因。拟将瑶瑟诉殷勤。殷勤弹不尽，浓墨写灯屏。
乌夜啼
作者：王芑孙
朝代：清
体裁：词

层寮曲避花欹。月和伊。记得不分明处许多时。亲未可，拚难得，两矜持。难道不曾真个不相思。
乞米妇
作者：王芑孙
朝代：清

乞米妇，形栾栾。与钱不肯受，乞米声悲酸。两年水灾荡庐屋，三年旱荒断食谷。生儿四岁良独苦，长食树皮少食乳。可怜不曾识米味，安得香粳洗其胃。官今与米归作汤，不与饱食聊与尝。
出塞
作者：王芑孙
朝代：清

吾今果何为，辄作塞外游。立马南天门，群山郁纠缪。风吹冒谷云，败絮拥破褠。日光漏其间，金碧乱我眸。黑者黑如䃜，赤者赤似髹。数峰忽雪白，宛以粉笔钩。此理不可识，冈峦浩难收。化为曲江涛，万马奔涛头。阴阳互追蹴，向背纷杂糅。使当作此画，皴法何处求。方知倪黄辈，足不踏九州。只写江南山，水墨森清秋。但言江山好，未睹行役忧。宁知点点烟，中有万古愁。天低落日大，客与孤鸦投。
前侍郎李鹤峰遗像
作者：王芑孙
朝代：清

嗟公起炎徼，天荒破完璞。百驽骇骐麟，万鸟睹鸑鷟。持衡遍东南，蒐材尽棫朴。群讶藻缤纷，无奈气雄独。时峨头上冠，肯画纸尾诺。土流或遭点，吏牍常苦驳。率真泯周防，嫉恶类严酷。世久熟夸毗，谁容献牙角。遂以阳子刚，坐下邹生狱。功名虽不终，文采良自足。风流前辈传，科第后贤续。毁誉久而平，行义徐可录。再世寓浮萍，百年等风烛。易乾主乎刚，夕惕谨无欲。坤动直以方，柔顺固所勖。试参过去因，更与将来告。
南歌子
作者：王芑孙
朝代：清
体裁：词

银叶熏从歇，铜壶滴又长。井梧作意搅人肠。萧瑟夜来滋味、不堪尝。结愿盟犹在，游仙梦亦香。只言相伴伫新凉。不道新凉时节、更凄凉。
塞馆杂诗
作者：王芑孙
朝代：清

边山莽无极，其来若长虹。中间万堆阜，起落相雌雄。当其谽谺处，居人以为宫。筑基无定向，随势为横纵。旭日朝在梁，暮日还穿栊。乃知东家西，不是西家东。东西本强名，拘墟诮章逢。人生处大地，下上缘蚁封。朔方千人帐，南海万斛艟。其人更相笑，等为缀窠蜂。宁知九州外，积水浮空濛。吾居小西沟，众水走其麓。一雨浩无涯，往往没马腹。厥土埴而疏，滑汰苦硗埆。边居出无车，有亦当折轴。借屋祇二间，置我并两仆。瓦脊动鳞甲，墙罅下雷瀑。屋如渔舟小，水气浸衣绿。斜风卷地来，恍将荡回洑。飘然江湖心，一叶稳百斛。晓起白濛濛，方知抱云宿。此时山头望，见云不见屋。春江欲入户，快取坡诗读。贫士若孤云，随风自缥缈。或来堕檐端，或去罥林杪。浩然太空中，聚散凭秋昊。无依与有托，云自初不晓。丞相吏朱云，大夫掾孙宝。二生自标置，犹道不为好。古之贤达人，志不在温饱。不知古今人，何以异其道。觅举趣为官，立意驰八表。家人方戛釜，明日晚餐少。何者是远谋，一饭尽千巧。怀哉孔颜乐，乐处果不小。饭疏食饮水，疏水具之早。有巷有箪瓢，优游足娱老。
塞馆杂诗·其一
作者：王芑孙
朝代：清

边山莽无极，其来若长虹。中间万堆阜，起落相雌雄。当其谽谺处，居人以为宫。筑基无定向，随势为横纵。旭日朝在梁，暮日还穿栊。乃知东家西，不是西家东。东西本强名，拘墟诮章逢。人生处大地，下上缘蚁封。朔方千人帐，南海万斛艟。其人更相笑，等为缀窠蜂。宁知九州外，积水浮空濛。吾居小西沟，众水走其麓。一雨浩无涯，往往没马腹。厥土埴而疏，滑汰苦硗埆。边居出无车，有亦当折轴。借屋祇二间，置我并两仆。瓦脊动鳞甲，墙罅下雷瀑。屋如渔舟小，水气浸衣绿。斜风卷地来，恍将荡回洑。飘然江湖心，一叶稳百斛。晓起白濛濛，方知抱云宿。此时山头望，见云不见屋。春江欲入户，快取坡诗读。
塞馆杂诗·其二
作者：王芑孙
朝代：清

贫士若孤云，随风自缥缈。或来堕檐端，或去罥林杪。浩然太空中，聚散凭秋昊。无依与有托，云自初不晓。丞相吏朱云，大夫掾孙宝。二生自标置，犹道不为好。古之贤达人，志不在温饱。不知古今人，何以异其道。觅举趣为官，立意驰八表。家人方戛釜，明日晚餐少。何者是远谋，一饭尽千巧。怀哉孔颜乐，乐处果不小。饭疏食饮水，疏水具之早。有巷有箪瓢，优游足娱老。
官道柳
作者：王芑孙
朝代：清

临清官道柳，采掇有饥妇。年年旱魃杀五谷，客米千钱仅一斗。有饭柳作齑，无饭柳作糜。阿夫河南趁工死，归食老姑兼哺儿。春风飘飘春已深，枝叶老硬伤人心。
家秋塍大令复以嘉庆元年九月与黄小松易武虚谷亿为嵩少伊阙之游寻碑选胜作图纪事其年十二月往求孙渊如星衍篆题其首明年五月以书抵余华亭官所求诗
作者：王芑孙
朝代：清

生平济胜苦无具，僵卧瓮牖如蚕眠。九峰三泖衣带物，坐隔雾雨如天边。忽漫打门有题寄，龙门伊阙来吾前。吾家令尹老簦屩，部下山水雄且妍。脚靴手板了不困，能致二客宁非贤。高厓长谷势开阖，琼花瑶草光新鲜。昆都仑水黄界地，古陆浑火红烧天。奇怀正逐秋兴发，秣马径往联鞍鞯。仙扃森沈蓄灵閟，从傔包裹携椎毡。瓦棺篆鼎遍搜索，断钩蚀画争摹填。攸绪早存丘壑志，鲁直惯注虫鱼篇。洛下迦蓝补前记，嵩阳石刻增余编。伻来以图要著句，不远千里驰封笺。我无簿领自蹙缩，君宰紧剧翻清便。何须较量问才地，只论胸次区霄渊。侧闻秦蜀颇有事，羽书旁午从三川。楚氛沿江飞炮石，豫州错壤横戈鋋。虽经剿杀鸟兽散，尚尔团结蜂蚁缠。嗟余季为国殇哭，归魂血面爪透拳。三途太室古厄塞，公等那得心飘然。诗成火急遣来使，引领北望空云烟。
忆王孙
作者：王芑孙
朝代：清
体裁：词

关心遥识独含愁。小字冰纨寄墨钩。隔断红墙十二楼。两悠悠。满载离情烟外舟。
江城子
作者：王芑孙
朝代：清
体裁：词

一阑红雨画清明。是东君。作阴晴。偏教落花、多处著侬身。唾尽绣绒看燕子，双絮聒，不中听。
江城子
作者：王芑孙
朝代：清
体裁：词

玉罗窗槅月低痕。换炉熏。欲三更。移烛海棠厅事伫伊人。飞起青鸾惊一饷，惊错了，护花铃。
浣溪沙 其一 属吾友沈芷生点定词稿而自题其上四首
作者：王芑孙
朝代：清
体裁：词

欲向珠宫作散仙。至今身在药炉边。不婚不宦过丁年。寓意庄生篇内外，置心周昉画中间。美人芳草思绵绵。
浣溪沙 其三 属吾友沈芷生点定词稿而自题其上四首
作者：王芑孙
朝代：清
体裁：词

书遍罗纹五色笺。绿春词外又新编。莺声下上十三弦。才子下场多变佛，仙人离劫转成颠。粉锄香耜种瑶田。
浣溪沙 其二 属吾友沈芷生点定词稿而自题其上四首
作者：王芑孙
朝代：清
体裁：词

不守辛苏杜撰禅。不从周柳觅蹄筌。自为铁体者些般。笔力渐看成老硬，诗肠无奈自缠绵。花间一集费丹铅。
浣溪沙 其四 属吾友沈芷生点定词稿而自题其上四首
作者：王芑孙
朝代：清
体裁：词

院本吴兴二妙专。孝廉读曲不曾廉。五官邺下又翩翩。问姓便知身瘦削，填词不碍舌绵蛮。为余删正付双鬟。
浣溪沙十首·其一
作者：王芑孙
朝代：清
体裁：词

蝶梦当中借一年。幽欢曾记小游仙。无题古意积篇篇。铃脆相风调鸽地，幔低防雨试灯天。一时思发在花前。
浣溪沙十首·其七
作者：王芑孙
朝代：清
体裁：词

黄绢词成怅怅多。孝名今代亦曹娥。秀才谁似女阴何。剩有苦心常对药，渐衰佳貌怕当花。一春翻藉病消磨。
浣溪沙十首·其三
作者：王芑孙
朝代：清
体裁：词

月底人拖月色衣。来听坡读是耶非。回身曾露影些微。写韵轩中鸾未偶，临邛道上凤孤飞。闻声对影只依稀。
浣溪沙十首·其九
作者：王芑孙
朝代：清
体裁：词

笺怨疏愁脱稿迟。多烦次第录乌丝。道郎诗格似微之。累尔销魂非但别，道予落魄定缘诗。彀人消受是斯时。
浣溪沙十首·其二
作者：王芑孙
朝代：清
体裁：词

镜阁书堂接对频。宋家东角阮西邻。大家惆怅可怜春。薛女五言星伴句，谢家七字雪催吟。却教忍俊恐难禁。
浣溪沙十首·其五
作者：王芑孙
朝代：清
体裁：词

食谱茶经事事能。笛师棋史又针神。画兰不画顾眉生。燕子悼亡亲作挽，鹦哥槁葬自为文。青琴挑月吊湘君。
浣溪沙十首·其八
作者：王芑孙
朝代：清
体裁：词

吐尽红心点玉壶。医花无计倩花扶。鸦堆三日未曾梳。八六子词嫌奥折，十三行拓厌糊涂。自除条脱学欧书。
浣溪沙十首·其六
作者：王芑孙
朝代：清
体裁：词

松下清斋礼玉虚。自言福慧合消除。他生端要作麻姑。翠羽明珠妆太好，琼枝瑶草写成图。此生先作洛神无。
浣溪沙十首·其十
作者：王芑孙
朝代：清
体裁：词

消渴难分茎露馀。远山眉下看芙蕖。不论词赋亦相如。身作赀郎称汉使，归来守令效前驱。只除此事我应输。
浣溪沙十首·其四
作者：王芑孙
朝代：清
体裁：词

柳拒东风不肯斜。几回璧月堕窗纱。暂酬交甫玉无瑕。镜阁有书皆咏絮，绣奁无帖不簪花。三生夙慧结因芽。
清平乐
作者：王芑孙
朝代：清
体裁：词

寒多春硬。疏箔花低映。小小绣床安玉镜。镜碍花梢未正。画屏无数关山。画中郎底忘还。最是损人眠食，残莺乱絮中间。
清平乐
作者：王芑孙
朝代：清
体裁：词

携箫自谱。月底知心苦。残月未修成缺斧。虚注三千人户。凭谁话与缠绵。心香销作空烟。若是此情双得，银筝底只三弦。
清明后十日陈古华农部招同秦小岘舍人邵荻香徐郎斋两孝廉小饮肄书次小岘韵
作者：王芑孙
朝代：清

无多觞政客须遵，烟禁才逾十日新。绵雨勒成寒食景，好风吹聚故乡人。酒如不饮孤良会，花但闻名逗远春。已是匆匆三月尽，未宜愁过浴蚕辰。金谷诗成罚不遵，饮惟文字亦翻新。三条烛尚留吾辈，百尺楼应卧此人。日下莺催长短曲，雪中花蕴浅深春。闰桐准放韶光驻，展禊何妨待浃辰。
清明后十日陈古华农部招同秦小岘舍人邵荻香徐郎斋两孝廉小饮肄书次小岘韵·其一
作者：王芑孙
朝代：清
体裁：七言律诗

无多觞政客须遵，烟禁才逾十日新。绵雨勒成寒食景，好风吹聚故乡人。酒如不饮孤良会，花但闻名逗远春。已是匆匆三月尽，未宜愁过浴蚕辰。
清明后十日陈古华农部招同秦小岘舍人邵荻香徐郎斋两孝廉小饮肄书次小岘韵·其二
作者：王芑孙
朝代：清
体裁：七言律诗

金谷诗成罚不遵，饮惟文字亦翻新。三条烛尚留吾辈，百尺楼应卧此人。日下莺催长短曲，雪中花蕴浅深春。闰桐准放韶光驻，展禊何妨待浃辰。
生查子
作者：王芑孙
朝代：清
体裁：词

羞郎复恨郎，作梦仍郎处。絮絮嘱东风，不若和伊语。双双红豆枝，枝上花心吐。小立又黄昏，燕子归春雨。
登平山顶
作者：王芑孙
朝代：清

平山望不极，山背画阴阳。断涧穿云黑，长城界树黄。地悬惟鸟道，天尽即龙荒。一眺无中外，空烟点点苍。
眼儿媚
作者：王芑孙
朝代：清
体裁：词

杏花留罅露人儿。心事蝶应知。一头红雨，半身碧雾，立了多时。蓬山天远无重数，眉语未通辞。如何忘得，烟梢径路，月样门儿。
虞美人
作者：王芑孙
朝代：清
体裁：词

银泥纨扇郎书了。著意薰龙脑。秋宵团坐玉相欹。记得水风凉处互携时。簪花题帕留精楷。题字人何在。费他铅泪几回红。好遣一同装拓素屏风。
蝶恋花
作者：王芑孙
朝代：清
体裁：词

梦断红墙烟隔路。不分年时，花底人相遇。人在晓莺声里住。门前一树樱桃树。凤意鸳情天不妒。绣榻斜行，早逗相思句。杜牧寻春春未暮。来迟不算三生错。